Azərbaycanda sığortaolunan şəxslərin siyahısı müəyyənləşib » Reyting.az\nAzərbaycanda sığortaolunan şəxslərin siyahısı müəyyənləşib\nTarix: 26-12-2018 14:42 | Bölmə: Cəmiyyət\nAzərbaycanda icbari tibbi sığorta üzrə sığortalı və sığortaolunanların siyahısı müəyyənləşib.\nBu barədə "Tibbi sığorta haqqında" qanunun 15-2-ci maddəsində (İcbari tibbi sığorta üzrə sığortalı və sığortaolunanlar) qeyd edilib.\nİcbari tibbi sığorta üzrə sığortalı və sığortaolunanların siyahısı aşağıdakı kimi müəyyənləşib:\nXidmətlər zərfinin baza hissəsinə münasibətdə Azərbaycan Respublikasının vətəndaşları, Azərbaycan Respublikasında daimi və ya müvəqqəti yaşayan əcnəbilər və vətəndaşlığı olmayan şəxslər sığortaolunan hesab edilir.\nXidmətlər zərfinin baza hissəsinə münasibətdə sığortalı qismində müvafiq icra hakimiyyəti orqanının müəyyən etdiyi orqan (qurum) çıxış edir.\nXidmətlər zərfinin əlavə hissəsinə münasibətdə sığortaolunanlar aşağıdakı kateqoriyalara bölünürlər:\n1. Azərbaycan Respublikası Milli Məclisi, müvafiq icra hakimiyyəti orqanının müəyyən etdiyi orqan (qurum) tərəfindən təyin olunan şəxslər, həmçinin seçkili ödənişli vəzifədə işləyən şəxslər;\n2. Neft-qaz sahəsində fəaliyyət göstərən və dövlət sektoruna aid edilən sığortalılarda Azərbaycan Respublikasının Əmək Məcəlləsinə uyğun olaraq bağlanmış və hüquqi qüvvəyə minmiş əmək müqaviləsinə əsasən işləyən şəxslər;\n3. Azərbaycan Respublikasının Əmək Məcəlləsinə uyğun olaraq bağlanmış və hüquqi qüvvəyə minmiş əmək müqaviləsi və ya Azərbaycan Respublikasının Mülki Məcəlləsinə uyğun olaraq mülki-hüquqi müqavilə əsasında işləmədiyi və sahibkarlıq fəaliyyəti ilə məşğul olmadığı hallarda:\n4. Azərbaycan Respublikasının vətəndaşı olan 18 yaşınadək şəxslər;\n5. peşə təhsili, orta iхtisas təhsili və ya ali təhsil müəssisələrində əyani təhsilalma forması üzrə təhsil alan 23 yaşınadək olan Azərbaycan Respublikasının vətəndaşları;\n6. "Əmək pensiyaları haqqında" Azərbaycan Respublikasının Qanununa əsasən növündən asılı olmayaraq əmək pensiyası alan şəxslər;\n7. "Sosial müavinətlər haqqında" Azərbaycan Respublikasının Qanununa əsasən sosial müavinət almaq hüququna malik olan əmək qabiliyyəti olmayan şəxslər;\n8. "Ünvanlı dövlət sosial yardım haqqında" Azərbaycan Respublikasının Qanununa uyğun olaraq ünvanlı dövlət sosial yardımı alan ailələrin üzvləri;\n9. ərazi poliklinikalarında və qadın məsləhətxanalarında qeydiyyatdan keçmiş hamilə qadınlar, habelə Azərbaycan Respublikası Əmək Məcəlləsinə əsasən doğuşdan sonrakı dövr üçün ödənişli sosial məzuniyyətdə olan qadınlar;\n10. Azərbaycan Respublikasının Əmək Məcəlləsinə əsasən qismən ödənişli sosial məzuniyyətdə olan qadınlar;\n11. sahibkarlıq fəaliyyəti ilə məşğul olan fiziki şəxslər;\n12. mülki-hüquqi xarakterli müqavilələrlə əsasında işləri (xidmətləri) yerinə yetirən fiziki şəxslər;\n13. bu Qanunun 15-2.3.1-ci - 15-2.3.5-cimaddələrində nəzərə tutulan şəxslər istisna olmaqla, digər şəxslər.\nAzərbaycan Respublikasının Milli Məclisi, müvafiq icra hakimiyyəti orqanının müəyyən etdiyi orqan (qurum) tərəfindən vəzifəyə təyin olunan şəxslərə münasibətdə onların təyin olunduqları dövlət orqanı (qurumu), seçkili ödənişli vəzifə tutan şəxslərə münasibətdə isə onların seçildiyi dövlət və ya bələdiyyə orqanı (qurumu), neft-qaz sahəsində fəaliyyət göstərən və dövlət sektoruna aid edilən sığortalılarda Azərbaycan Respublikasının Əmək Məcəlləsinə uyğun olaraq bağlanmış və hüquqi qüvvəyə minmiş əmək müqaviləsinə əsasən işləyən şəxslərə münasibətdə isə sığortalı qismində işəgötürənlər çıxış edir.\nBu Qanunun 15-2.3.3-cümaddəsində nəzərdə tutulan şəxslərə münasibətdə sığortalı qismində müvafiq icra hakimiyyəti orqanının müəyyən etdiyi orqan (qurum) çıxış edir.\n1. Bu Qanunun 15-2.3.4-cü - 15-2.3.6-cı maddələrində nəzərdə tutulan sığortaolunanlar sığortalı qismində özləri çıxış edirlər.\n2. Bu Qanunun şamil edilmədiyi şəxslərin əhatə dairəsi müvafiq icra hakimiyyəti orqanının müəyyən etdiyi orqan (qurum) tərəfindən müəyyən edilir.\n3. Bu Qanunun məqsədləri üçün neft-qaz sahəsində fəaliyyətin və dövlət sektorunun meyarları müvafiq icra hakimiyyəti orqanının müəyyən etdiyi orqan (qurum) tərəfindən müəyyən olunur.\n"Tibbi sığorta haqqında" qanuna dəyişikliklər Milli Məclisin dekabrın 28-də keçiriləcək iclasında müzakirə ediləcək.скачать dle 10.5фильмы бесплатно


Heydər Əliyev Fondu "Eurovision 2012" çərçivəsində müsabiqə keçirib\nHeydər Əliyev Fondu "Eurovision 2012" çərçivəsində müsabiqə keçirib\nCəmiyyət 8 May 2012 11:36 (UTC+04:00)\n"Eurovision 2012" mahnı müsabiqəsinin Təşkilat Komitəsində rəsmi tərəfdaş olan Heydər Əliyev Fondu son hazırlıq mərhələsində bütün proseslərdə aktiv iştirak etməklə yanaşı, layihə çərçivəsində daha bir humanist aksiya gerçəkləşdirir.\nFonddan çərşənbə axşamı Trend-ə daxil olan məlumata görə, Fond iştirakçı dövlətlərdə "Mən Azərbaycanı kəşf edirəm" mövzusunda inşa müsabiqəsi elan edib. Azərbaycanı tanımaq, onun tarixi və zəngin mədəniyyəti ilə daha yaxından tanış olmaq imkanı yaradan müsabiqənin yalnız fiziki qüsurlu uşaq və yeniyetmələr arasında keçirilməsi Heydər Əliyev Fondunun önəm verdiyi humanizm prinsiplərindən irəli gəlib.\nŞərtlərdən biri də müsabiqədə yalnız 9-18 yaş arası məktəblilərin iştirakıdır. İnşa müsabiqəsinə təqdim olunan yazıların qəbulu aprelin 30-da başa çatıb. Təşkilat Komitəsi müsabiqə iştirakçılarının göndərdiyi elektron yazılara baxaraq seçim aparıb və qaliblər müəyyən edilib.\nHər iştirakçı dövlətdən 2 nəfər müsabiqə qalibi və onları müşayiət edən şəxslər Azərbaycanın qonağı olacaqlar. Həmin günlərdə onlar uyğunlaşdırılmış yaşayış yeri və nəqliyyat vasitəsi ilə təmin olunacaqlar. Gəzinti və istirahət üçün tərtib olunmuş xüsusi proqram əsasında qonaqlar Bakı ilə yaxından tanış olacaq və "Eurovision 2012" mahnı müsabiqəsinin final mərhələsində möhtəşəm şounu izləmək şansı əldə edəcəklər.


Çovdar Viski Köklərinə Qayıdır - Digər - 2022\nDad's Hat Pennsylvania White Rye -ə baxış\nBir əsr əvvəl, çovdar viskisi burbonun hələ Kentukki ilə əlaqəli olduğu kimi, Pensilvaniya ilə də ayrılmaz şəkildə bağlı idi. Fərqli ədviyyatı ilə seçilən taxıl, əyalətdəki kiçik fermalarda yaxşı böyüdü. Beləliklə, 18-ci əsrdə çovdar istehsal edən fermerlərdən 19-cu əsrin sonlarında çoxalmış kiçik distillə qayğılarına qədər bir sənaye inkişaf etdi.\nSon buraxılışı ilə Babanın papağı Ağ çovdar, Damıtıcı Herman Mihalich, Pennsylvania çovdarını ön plana çıxarmağı hədəfləyir. Təhsil alaraq kimya mühəndisi olan Mihalich, əyalətin qərb hissəsində böyüyüb, burada ailənin meyxanası var. Pennsylvania'daki çovdar sənayesi, 20 -ci əsr boyunca davamlı olaraq tənəzzül içində idi. Ancaq babası və atası çovdar tərəfdarları olaraq qaldı. Hər axşam, babası yeməkdən əvvəl təxminən 30 il əvvəl yoxa çıxan bir marka olan Sam Thompsonu çəkərdi.\nMihalich həm də xüsusi bir ev istehsalçısı idi. Və altı -yeddi il əvvəl, çovdarın dediyi kimi, "yenidən üfüqə baxmağa" başlayanda - maraqlı ruh həvəskarlarının diqqətini cəlb edərək, növbəti böyük işin axtarışında - istifadə edərək, Pensilvaniyada bir damıtma zavodu açmağa başladı. əyalətdə də becərilən taxıl.\nNDP -dən DIY -ə: Craft Markaları Öz Viskisini Damıtmağa Necə Keçir\nMəşhur bir Amerika viskisini satmaq üçün əslində buna ehtiyac yoxdur etmək ümumiyyətlə viski. 21 -ci əsrin ən böyük sənətkarlıq ruhu bumu boyunca, bir çox marka nististilling istehsalçıları olaraq ön plana çıxdı. Sözdə NDP-lər, yüz illərlə uzanan qaynaqlanmış ruhu qarışdırmaq sənəti yeni bir şey deyil. Hal-hazırda, əslində, ən çox satılan çovdarların bir qismi, içindəki mayeni əslində distillə etməyən şirkətlər tərəfindən doldurulur.\nAncaq nəticədə bu nəzarət səviyyəsinə can atan markalar üçün bir fotoşəkil təmin etmək məcburidir və bir obyekt tikmək qaçılmaz bir cəhddir. Və işin içərisindədir: Bir marka özünü müəyyən bir ev tərzi ilə əlaqələndirdikdən sonra, keçid çətin, hətta xəyanətkar olur. Bir neçə tanınmış ad, NDP statusundan necə "N" sini necə qaldırdıqlarını izah edir.\nAncaq nəticədə bu nəzarət səviyyəsinə can atan markalar üçün bir fotoşəkil təmin etmək məcburidir və bir obyekt tikmək qaçılmaz bir cəhddir. Və iştah burda yatır: Bir marka özünü müəyyən bir ev tərzi ilə əlaqələndirdikdən sonra, keçid çətin, hətta xəyanətkar olur. Bir neçə tanınmış ad, NDP statusundan necə "N" sını necə qaldırdıqlarını izah edir.\nAncaq nəticədə bu nəzarət səviyyəsinə can atan markalar üçün bir fotoşəkil təmin etmək məcburidir və bir obyekt tikmək qaçılmaz bir cəhddir. Və iştah burda yatır: Bir marka özünü müəyyən bir ev tərzi ilə əlaqələndirdikdən sonra, keçid çətin, hətta xəyanətkar olur. Bir neçə tanınmış ad, NDP statusundan necə "N" sini necə qaldırdıqlarını izah edir.\nVideoya baxın: Viskinin yanında ne yenir (Yanvar 2022).\nPendir ilə qovrulmuş kartof\nBiskvit, vanil krem və bananlı desert tortu\nCopyright 2022 \_ Çovdar Viski Köklərinə Qayıdır...


Siçanı xilas etdilər, vəbaya yoluxdular » AFN.az - Xəbər Portalı\nSiçanı xilas etdilər, vəbaya yoluxdular\nTarix: 22-09-2012, 18:07\t| Xəbər oxunub: 0 dəfə\nAmerikanın Oreqon ştatında vəba qurbanları sağ qaldıqları üçün hər gün şükür edirlər. Publika.Az xəbər verir ki, artıq adı tarixə qarışmış bu xəstəliyə tutulmuş iki kişi ayaq və əl barmaqlarından olublar.\nOrta əsrlərdə bu xəstəliyi “Qara ölüm” adlandırırdılar. 20-ci əsrdə antibiotiklər xəstəliyə qalib gəldilər. İndi bu xəstəliyə yoluxma olduqca nadir hallarda baş verir. Oreqon ştatının 60 yaşlı sakini Pol Heylord isə bu nadir xəstəliyə yoluxub.\nHəkimlər onun həyatını xilas edə biliblər, lakin əl və ayaq barmaqlarını amputasiya edəsi olublar. Xəstə isə sağ qaldığına sevindiyini bildirib.\n- Mən hədsiz şadam. Baş verənləri dəyişə bilmərəm. Artıq tezliklə ağrıdan xilas olmaq yenidən gəzmək istəyirəm. Keçirdiyim ağrıları heç düşmənimə də arzulamaram.\nHeylord vəbaya iyun ayında tutulub. O, dostu ilə pişiyin ağzındakı siçanı xilas etməyə çalışırmış. Siçan onun əlini dişləyir və hər iki dost tezliklə vəbaya yoluxub. Polun dostu antibiotiklərlə xəstəliyi tez müalicə etdiyindən, onda elə də ciddi xəsarət olmayıb. Amma Pol müalicəyə bir az gec başlayıb.


Qazaxda ölüm xəbəri çıxan gənc necə dirildi\n16:00 11.03.2018 Qısa URL\nBAKI, 11 mart — Sputnik. Qazax rayonunda ötən ayın əvvəllərində mətbuatda ölüm xəbəri yayılan Elçin İsgəndərovun yaxınları Sputnik Azərbaycan-a müraciət ediblər. Onlar bildiriblər ki, hadisənin KİV-lərdə yazıldığı kimi baş verməyib. Yəni Elçin özünü suvarma kanalına atmayıb.\nElçin və atası Elşən İsgəndərov\nElçinin yıxıldığı kanal\nElçin İsgəndərov son bir ilədək hərbçi olub\nmüalicə, intihara cəhd, müəmma, Qazax rayonu


Baş daşından Heydər Əliyevin büstü ilə olan şəkli qopardılan şəhid - Anım\n04.04.2012 | 15:54\nBu gün Azərbaycanın ərazi bütövlüyü uğrunda şəhid olan Daxili Qoşunların baş leytenantı Bünyadəli Qulamoğlunun 55 illik yubileyinə həsr edilən tədbir keçirilib. “Qafqazinfo”nun məlumatına görə, tədbir şəhidin adını daşıyan 285 nömrəli məktəbdə baş tutub. Mərasimdə məktəbin şagirdləri ədəbi-bədii kompozisiya ilə çıxış ediblər. Sonra Bünyadəli Qulamoğlunun ailə üzvləri, döyüş yoldaşları çıxış edib. Məktəbin direktoru Malik Qurbanov çıxışında söyləyib ki, onlar şagirdləri Bünyadəlinin ruhunda böyütməyə çalışırlar.\nOnun döyüş yoldaşı Salam Hadıyev Bünyadəli haqqında xatirələrindən, keçdiyi döyül yolundan danışıb: “Elə olub ki, Bünyad gecə vaxtı tankın işığını söndürərək qaranlıqda beş-altı kilometr yolu piyada gedib ki, düşmən görüb atəş açmasın. İxtisası arxa cəbhə təminatı olsa da, həmişə hücumda olub”.\nŞair Oqtay Rza da tədbirdə şəhidə həsr etdiyi şeiri oxuyub.\nDaha sonra şəhidin böyük qardaşı Nabatəli Qulamoğlu çıxış edib və bildirib ki, ona həsr edilən tədbirlər atıq 20 ildir keçirilir: “Mən hər il bu tədbirdə iştirak edən insanlara təşəkkür edirəm. Biz onların qarşısında borcluyuq. Ancaq mənim qardaşım şeirlərdə, məqalələrdə təsvir edildiyi kimi qeyri-adi insan olmayıb. O, adi bir vətəndaş, normal insan olub. Vətənini də məhz belə sevib. Məncə, elə vətəni sevmək üçün adi insan olmaq lazımdır”.\nB. Qulamoğlunun digər qardaşı, professor Əbülfət Qulamoğlu (Pələngov) çıxışında maraqlı detallara diqqət çəkib. O, deyib ki, qardaşının adı iki dəfə Milli Qəhrəmanlığa namizəd kimi təqdim edilsə də, bu ad ona verilməyib: “Doğrudur, dövlətimiz onun xidmətlərini qiymətləndirib. Adı əbədiləşdirilərək orta məktəbə verilib. Həmin bu məktəb prezidentin sərəncamı əsasında təmir edilib və dövlət başçısı şəxsən, onun açılış mərasiminə qatılıb. Bundan başqa, prezident İlham Əliyevin sərəncamı ilə Bünyadəli Qulamoğlu göstərdiyi hərbi xidmətlərə görə, “İgidliyə görə” medal ilə təltif olunub. Yəni biz narazı deyilik. Lakin məhz bu gün mən bəzi detalları açıqlamaq istəyirəm. Qardaşım hələ 1991-ci ildə Naxçıvanda xidmət edərkən həmin vaxt Heydər Əliyevə olan simpatiyası səbəbindən onun Naxçıvan Muxtar Respublikadakı büstü qarşısında, hərbi formada şəkil çəkdirir. 1992-ci ildə isə o, bildiyiniz kimi şəhid olur və Şəhidlər Xiyabanında dəfn edilir. Qardaşımın baş daşına məhz Heydər Əliyevin büstünün önündə çəkdirdiyi şəkil vurulur. Ancaq Daxili Qoşunların o zamankı komandanı olan Fəhmin Hacıyev Bünyadəlinin baş daşından həmin şəkli qopartdıraraq, başqa şəkillə dəyişdirilməsini tələb edir. Və məhz bu amilə görə qardaşımın adı iki dəfə Milli Qəhrəman almaq üçün təqdim edilsə də, onun adı siyahıdan çıxarılır. Biz bu gün heç kimdən incimir və öz qardaşımızla fəxr edirik. Həm də inanırıq ki, vaxt gələcək, onun fəxri adları, qazandığı medallar sırasına Milli Qəhrəman adı da əlavə olunacaq, haqq öz yerini tapacaq”


Şəhidimiz Kürdəmirdə torpağa tapşırıldı - Vətən sağ olsun! - FOTOLAR | ATV.az\nŞəhidimiz Kürdəmirdə torpağa tapşırıldı - Vətən sağ olsun! - FOTOLAR\nHadisə 11.04.2016 17:28\nDöyüşlərdə şəhid olan 24 yaşlı Tural Qurbanovun nəşi dünən doğulduğu Kürdəmir rayonuna təhvil verilib.\nATV-nin Şirvan bürosundakı müxbiri Samir Cəbiyevin sözlərinə görə, şəhid bu gün Sığırlı kədnində torpağa tapşırılıb. Dəfn mərasimində Müdafiə Nazirliyinin, Səfərbərlik və Hərbi Xidmətə Çağırış üzrə Dövlət Xidmətinin, rayon İcra Hakimiyyətinin təmsilçiləri, hərbçilər, millət vəkilləri, minlərlə rayon sakini iştirak edib. Şəhidin ruhuna dualar oxunub. Daha sonra yaylım atəşi açılaraq şəhidimiz kənddəki məzarlıqda dəfn edilib. Tabuta bükülmüş üçrəngli bayraq isə atasına təhvil verilib. 24 yaşlı Tural Qurbanov müddətdən artıq xidmət keçən hərbi qulluqçu olub. Şəhid T. Qurbanov ailəlidir, iki övladı var.\nŞəhidin bibisi Sədaqət Qurbanova deyib ki, o, həmişə deyirdi ki, mən vətən uğrunda gedəcəm: “Gedəndə demişdi ki, “şəhid olmaq istəyirəm”. Ən axırıncı sözü də bu olmuşdu. O, beş il idi ki, vətən yolunda idi, qorxmaz idi. Ona desən ki, getmə yenə gedərdi. Qəhrəman oğul idi”. Şəhidin atası Gülsad Qurbanov isə deyib ki, mən, vətən yolunda şəhid vermişəm: “Vətən sağ olsun. Məni heç nə yox, onun balaca övladları, qızları yandırır. Bütün şəhidlərə Allah rəhmət eləsin”.\nŞəhidimiz torpağa tapşırıldı - Vətən sağ olsun! - VİDEO Şəhidimiz torpağa tapşırıldı - Vətən sağ olsun! - FOTOLAR Daha bir şəhidimiz torpağa tapşırıldı - Vətən sağ olsun! - FOTOLAR Kamran İsrafilov bu gün torpağa tapşırıldı - məşhur dayısının yanında Aktyorun dəfn mərasimindən - FOTOLAR Şəhidimiz torpağa tapşırıldı Şəhidimiz torpağa tapşırıldı Şəhidimiz torpağa tapşırıldı


27 may 2017, 17:58\nAzərbaycan Beynəlxalq Bankının (ABB) mayın 23-də beynəlxalq kreditorlara təqdim etdiyi xarici öhdəliklərin restrukturizasiyası planının təsdiqlənməsinə invedtorlar tərəfindən razılıq veriləcək. Bunu “BNE Intellnews” nəşrinə müsahibəsində “Moody’s” beynəlxalq reytinq agentliyinin vitse-prezidenti Mariya Malyukova bildirib.\nO, əlavə edib ki, xarici öhdəliklərin restrukturizasiyası planı “Moody’s” üçün də sürpriz olub. “Hazırda Azərbaycanın bank sektorunun aktivləri ÜDM-in 53%-nə bərabərdir ki, bu da hökumət üçün idarəolunan səviyyədir. Belə ki, ölkənin strateji valyuta ehtiyatları 33 mlrd. dollara və ya ÜDM-in 92%-nə bərabərdir”, - deyə vitse-prezident bildirib. apa


Məhkəmədə nümayəndəlik – Mənim Hüquqlarım\nHər bir şəxs şəxsən, yaxud müvafiq qaydada səlahiyyəti müəyyən edilmiş nümayəndəsi vasitəsi ilə məhkəməyə iddia verə bilər.\nŞəxsin nümayəndəsi onun yaxın qohumu və ya vəkil ola bilər. Nümayəndənin məhkəmədə iş aparmaq səlahiyyəti lazımi qaydada rəsmiləşdirilməlidir.\nTam fəaliyyət qabiliyyəti olmayan, yaxud qəyyumluq və ya himayəçilik altında olan şəxslər məhkəmədə nümayəndə ola bilməzlər.\nŞəxs, mənafeyi təmsil edilənin mənafeyinə zidd olan şəxslərə həmin iş üzrə hüquqi yardım göstərirsə və ya əvvəllər belə yardım göstərmişsə, yaxud hakim, prokuror, ekspert, mütəxəssis, tərcüməçi, şahid, hal şahidi və ya məhkəmə iclasının katibi qismində iştirak etmişsə, eləcə də o, işə baxılmasında iştirak edən vəzifəli şəxslə qohumdursa, nümayəndə ola bilməz.\nFəaliyyət qabiliyyəti olmayan, tam fəaliyyət qabiliyyəti olmayan və ya məhdud fəaliyyət qabiliyyətli hesab edilən fiziki şəxslərin hüquqlarını və qanunla qorunan mənafelərini məhkəmədə onların valideynləri, övladlığa götürənlər, qəyyumları, himayəçiləri və başqa şəxslər müdafiə edirlər.\nMüəyyən edilmiş qaydada xəbərsiz itkin düşmüş hesab edilmiş fiziki şəxsin iştirak etməli olduğu iş üzrə xəbərsiz itkin düşmüş şəxsin əmlakının mühafizə və idarə olunması üçün təyin edilmiş qəyyum həmin şəxsin nümayəndəsi qismində çıxış edir.\nÖlmüş və ya müəyyən olunmuş qaydada ölmüş elan edilmiş şəxsin nümayəndəsi qismində iştirak edən vərəsə, vərəsəlik heç kim tərəfindən qəbul edilməmişsə, miras əmlakın saxlanılması və idarə olunması üçün təyin edilmiş şəxs və ya himayəçi iş üzrə varisin nümayəndəsi kimi çıxış edir.\nFiziki şəxslər tərəfindən verilmiş etibarnamələr notariat qaydasında, yaxud etibar edənin oxuduğu və ya işlədiyi hüquqi şəxsin rəhbərliyi, etibar edənin yaşayış yeri üzrə müvafiq icra hakimiyyəti orqanı tərəfindən, əhalinin sosial müdafiəsi müəssisəsi tərəfindən, etibar edənin müalicə olunduğu xəstəxana və ya digər stasionar müalicə-profilaktika müəssisəsi tərəfindən, etibarnamə hərbi qulluqçulara, hərbi hissənin işçilərinə və ya onların ailə üzvlərinə verilirsə, müvafiq hərbi hissənin komandiri tərəfindən təsdiq edilir.\nAzadlıqdan məhrumetmə yerində olan şəxsin verdiyi etibarnamə müvafiq azadlıqdan məhrumetmə yerinin rəisi tərəfindən təsdiq edilir.\nHüquqi şəxs adından etibarnamə onun rəhbərinin və ya təsis sənədlərinə əsasən buna səlahiyyəti olan digər şəxsin imzası ilə həmin hüquqi şəxsin möhürü vurulmaqla verilir.\nNümayəndənin məhkəmədə səlahiyyəti təmsil olunanın adından işin müvəffəqiyyətli həlli üçün zəruri olan bütün prosessual hərəkətlərin edilməsini özündə birləşdirir.\nİddia ərizəsinin imzalanması, işin münsiflər məhkəməsinə verilməsi, iddia tələblərindən tam və ya qismən imtina edilməsi, iddianın etiraf edilməsi, iddianın predmetinin və ya əsasının dəyişdirilməsi, barışıq sazişi bağlanması səlahiyyətinin başqa şəxsə tapşırılması, məhkəmə aktından şikayət verilməsi, məhkəmə aktının məcburi icrası tələbləri, qət olunmuş əmlakın və ya pul məbləğinin alınması ilə əlaqədar nümayəndənin səlahiyyətləri təmsil olunan tərəfin verdiyi etibarnamədə xüsusi göstərilməlidir.\nNümayəndənin səlahiyyətinə xitam verilməsi\nİşdə iştirak edən şəxs istənilən vaxt etibarnaməni ləğv edə bilər; müvəkkil edilmiş istənilən vaxt etibarnamədən imtina etməklə etibarnaməyə xitam verə bilər.\nQanunla müəyyən olunmuş qaydada nümayəndənin səlahiyyətinə xitam verildikdə, işdə iştirak edən şəxs dərhal bu barədə məhkəməyə məlumat verməli, yaxud çıxmış nümayəndəni başqası ilə əvəz etməlidir.


müzakirə "DMT sizin üçün və ya yaxşı yaxşı?" simulyasiya vasitəsilə gördüm birdən-birə bu adam: Martin Vrijland\nMənimlə birlikdə olsa da əvvəlki məqalə DMT, ayahuasca və iboga kimi kök kimi çıxarışlar olan maddə, siz tune Saturn kodunu verici funksionallığı, həmçinin faktiki olaraq aşkar şeyi vasitəsilə görmək üçün başlamaq insanların siqnalları SEEP görünür ki, göstərilən DMT istifadə əsaslanır.\nMən DMT istifadə heç etdik və mənə bəlkə müəyyən anlaşma gəlib, lakin üçün zəruri deyil hesab edir. . .\nDaha ətraflı oxuyun?\nBu mümkündür, lakin bu saytda bəzi məqalələr yalnız qızıl üzvlüyə sahib olan üzvlərdən əldə edilə bilər. Bu, mənim işimə kömək edir və yalnız başlığını və ya məqalənin təqdimatını oxuduğunuzdan daha az anlayış verir.\nTez-tez ilk fikir bir başlıq oxuduqdan sonra "Oh, bilirəm"ancaq sonra mahiyyətini qaçırdıq. Bu yazı fəaliyyətlərinə davam etmək üçün üzv olmaq, həm də özünüzü daha dərinləşdirmək faydalıdır.\nQoşulmaqla üzvlüyün bir donorluq olduğunu qəbul edirsiniz. Aylıq ödənişiniz bu səbəbdən bu veb səhifəni və nəşr olunan məqalələri dəstəkləmək üçün bir hədiyyədir.\nTags: ayahuasca, dmt, özellikli, istifadə edin, iboga, simulyasiya, müşahidə\n« Türkiyə, üzükdə NATO dəsmalını (təxmin edildiyi kimi) atır: "Trump yeni dostlar tapacaq"\nTürkiyənin ABŞ-ı müharibənin maliyyə üsulları ilə necə geri ala biləcəyi və Avropanı dizləri ilə necə gücləndirə biləcəyi »\nÜmumi səfərlər: 10.870.472\nMartin Vrijland op "Simulated soul", "yenidən qurulan şüur", bu var?\nPatricia van Oosten op "Simulated soul", "yenidən qurulan şüur", bu var?\nMindsupply op "Simulated soul", "yenidən qurulan şüur", bu var?


Azərbaycan xoreoqrafiya sənəti üçün yeni səhifə açılır\nMədəniyyət və turizm naziri Bakı Xoreoqrafiya Akademiyasının kollektivi ilə görüşüb\nAzərbaycan Respublikasının Prezidenti İlham Əliyev 30 aprel 2014-cü il tarixdə Bakı Xoreoqrafiya Məktəbinin bazasında ümumi, orta ixtisas və ali təhsil proqramlarını həyata keçirən Bakı Xoreoqrafiya Akademiyasının yaradılması haqqında sərəncam imzalayıb. Sənədə əsasən, yeni tədris ocağı ölkəmizdə xoreoqrafiya sənəti ənənələrinin qorunması və inkişaf etdirilməsinə, bu sahə üzrə yüksəkixtisaslı kadrların hazırlanmasına töhfə verməlidir.\nDövlət başçısının 26 dekabr 2014-cü il tarixli sərəncamı ilə Timuçin İlyas oğlu Əfəndiyev Bakı Xoreoqrafiya Akademiyasının rektoru təyin edilib.\nYanvarın 23-də mədəniyyət və turizm naziri Əbülfəs Qarayev Bakı Xoreoqrafiya Akademiyasının kollektivi ilə görüşdü və yeni təyin edilmiş rektoru kollektivə təqdim etdi.\nNazir bildirdi ki, 2014-cü il Azərbaycan xoreoqrafiya sənətində çalışanlar və bu sahədə təhsil alanlar üçün yaddaqalan bir il oldu. Prezident İlham Əliyevin mədəniyyətimizə, incəsənətimizə göstərdiyi diqqət və qayğının daha bir nümunəsi olaraq Bakı Xoreoqrafiya Akademiyası yaradıldı. Bu hadisə mədəni həyatımızda, xoreoqrafiya sənəti tariximizdə yeni mərhələ və gələcəkdə görüləcək böyük işlərin başlanğıcı olacaq.\nSon illərdə bu sahədə əldə edilən uğurlardan danışan nazir xoreoqrafiya ənənələrinin inkişaf etdirilməsində göstərdiyi gərgin əməyə görə tədris ocağının kollektivinə təşəkkürünü bildirdi. Bakı Xoreoqrafiya Akademiyasının bundan sonra da öz məzunları ilə ölkəmizi beynəlxalq səviyyədə tanıdacağına əminliyini vurğulayan Əbülfəs Qarayev yeni müəssisənin müasir tələblərə uyğun fəaliyyət göstərəcəyini, davamlı təhsilə təkan verəcəyini qeyd etdi. Bildirildi ki, Rusiya Böyük Teatrının səhnəsində, Avstriyanın məşhur teatrlarında və dünyanın digər ölkələrində Azərbaycan xoreoqrafiya sənətinin adını yüksəklərə qaldıran gənc xoreoqraflarımız məhz bu məktəbin məzunlarıdır.\nBununla yanaşı, müxtəlif səbəblərdən son dövrdə xoreoqrafiya sənətində müəyyən qədər zəifləmə, müasir sənət proseslərindən geri qalma nəzərə çarpmaqdadır: “Bu səbəbdən xoreoqrafiya sahəsində yeni bir strukturun formalaşması, akademiyanın yaradılması, fasiləsiz və davamlı təhsil vacib şərtlərdən biridir. Biz xoreoqrafiya təhsilində dünya təcrübəsi haqqında ciddi düşünmüşük və yeni bir struktur layihəni cənab Prezidentə təqdim etmişik. Mədəniyyət və Turizm Nazirliyi üçün çox önəmli bir haldır ki, yeni tədris müəssisəsinin fəaliyyəti bizə həvalə edildi. Bu gündən Azərbaycan xoreoqrafiya sənəti üçün yeni bir səhifə açılır. Bu hadisənin özü isə böyük məsuliyyətdir. Bundan sonra tədris müəssisəsində yeni istiqamətlər, yeni kafedralar, milli rəqslər, klassik və müasir baleti özündə birləşdirən fakültələr fəaliyyətə başlayacaq”.\nNazir onu da diqqətə çatdırdı ki, Cənubi Qafqaz regionunda yeganə Xoreoqrafiya Akademiyası olan tədris ocağının yeni binasının layihəsi tanınmış avstriyalı memar Frans Yants tərəfindən hazırlanacaq.\nSonda Əbülfəs Qarayev Bakı Xoreoqrafiya Akademiyasının rektoru Timuçin Əfəndiyevə və kollektivə gələcək işlərində uğurlar arzuladı.\nMədəniyyət.- 2015.- 28 yanvar.- S. 4.


Dünya ŞOKDA: Ermənilər “Bayraktar TB2”ni OĞURLADILAR-“Bu dronları erməni fiziklər yaradıb”(VİDEO) | Yeni Gündəm\n15 Sen 2021 - 18:19 1.4 K\nDünya ŞOKDA: Ermənilər “Bayraktar TB2”ni OĞURLADILAR-“Bu dronları erməni fiziklər yaradıb”(VİDEO)\nErmənilərin “Ududaka” telegram kanalında gülünc xəbər paylaşılıb.\n“Yeni Gündəm” xəbər verir ki, kanalda yayımlanan videoda Türkiyə Prezidenti Ərdoğanın kürəkəni Səlcuq Bayraktar tərəfindən yaradılan və bütün dünya tərəfindən təsdiqlənən “Bayraktar” dronlarının guya erməni fiziklər tərəfindən ixtira edildiyi vurğulanıb.\nYayımlanan videoda deyilir: “Mən təəssüf edirəm ki, bizim ölkəmiz öz əsgərlərinin və elm adamlarının xarici ölkələrə getməsinə imkan yaradırlar. Amma onlar bunun qarşısını ala bilərdilər. Bu lənətə gəlmiş “Bayraktarı” bizim ermənilər yaradıblar. Bizim fiziklərimizi, elm adamlarrımızı gərək ölkədən buraxmayaydılar” – deyə erməni qadın vurğulayıb.\nBu video izləyicilər tərəfindən gülüşlə qarşılanıb. Amma video təəccüb doğurmamalıdır. Çünki ermənilərin başqa dövlətlərin milli-mədəni və tarixi abidələrini, milli mətbəxlərini, ixtiralarını öz adlarına çıxardıqları bütün dünyaya məlumdur. Öz tarixi və mədəniyyəti olmayan bir millətdən yalnız oğurluq gözləmək olar.


Mövlud Çavuşoğlu: "Terror NATO və müttəfiqləri üçün ən böyük təhdiddir" | TRT Azerbaycan\n"NATO-da hazırlanan yeni strateji konsepsiyada terrorun bütün növləri ilə mübarizə əzmi yer almalıdır".\nBunu xarici işlər naziri Mövlud Çavuşoğlu İstanbulda Türkiyə-Rumıniya-Polşa Xarici İşlər Nazirlərinin üçtərəfli görüşündən sonra keçirilən birgə mətbuat konfransında deyib.\nXİN başçısı Çavuşoğlu görüşdə Ukrayna problemini, İspaniyanın paytaxtı Madriddə keçiriləcək NATO sammitindən gözləntilər və prioritetləri müzakirə etdiklərini bildirib.\nTerrorun NATO və müttəfiqləri üçün ən böyük təhlükə olduğunu vurğulayan Çavuşoğlu İsveç və Finlandiyanın NATO-ya üzvlüyü ilə bağlı da deyib:\n"Biz bir ölkənin adının Yunanıstanın Makedoniyaya etdiyi kimi dəyişməsini istəmirik. Tələbimiz tamamilə qanunidir: Onlar terrora dəstəyi dayandırmalıdırlar. Həmçinin müdafiə sənayesinə qoyulan məhdudiyyətləri aradan qaldırmalıdırlar".\nTürkiyənin İsveç və Finlandiyadan bu mövzularda konkret addımlar gözlədiyini bir daha vurğulayan Çavuşoğlu "Türkiyəni necə olsa qane edərik yanaşması düzgün olmaz. Onlar terrora dəstəyini kəsməlidirlər" ifadəsini işlədib.\nXarici işlər naziri NATO-da hazırlanan yeni strateji konsepsiya haqqında da bildirib:\n“Terrorun bütün formalarına qarşı mübarizədə qətiyyətli olmaq (NATO-da hazırlanan) yeni strateji konsepsiyaya daxil edilməlidir”.\nEtiketlәr: #NATO , #Türkiyə-Rumıniya-Polşa Xarici İşlər Nazirləri


Söyüş alnınıza yazılıb - İki sahil\n29 sentyabr 2020 22:45 Bütün xəbərlər Haqqımızda Əlaqə\nyaxud radikalların növbəti özünüifşası\nAzərbaycanın dinamik inkişafı, dünya siyasətində yerinin möhkəmlənməsi və rolunun artması anti-Azərbaycan, ermənipərəst dairələr tərəfindən ciddi narahatlıqla qarşılanır. Belə olan halda, Azərbaycanın müstəqil siyasətinə təsir etmək, müsbət beynəlxalq imicini zədələmək üçün ölkəmizə qarşı “qara piar” kampaniyası aparılır, ictimai rəyi manipulyasiyaya məruz qoymaq məqsədilə müxtəlif cəhdlər edilir. Bu günə qədər qondarma qurumu idarə edən AXCP sədri Əli Kərimli, o cümlədən deputat mandatı olanda iqtidara, olmayanda isə radikal müxalifətə sığınan Cəmil Həsənli və Gültəkin Hacıbəyli zaman-zaman cəmiyyətə öz rüsvayçı əməllərini nümayiş etdirir, satqın və xəyanətkar hərəkətlərindən əl çəkmirlər. Kimliyindən asılı olmayaraq, insanları qarşıdurmaya, çaxnaşma yaratmağa çağırış, əslində, ermənilərə xas olan xüsusiyyətdir. Bütün bunlar onların öz şəxsi maraqları naminə “siyasi fəaliyyət”lə məşğul olduqlarını, mənfəətləri üçün istənilən yola əl atdıqlarını, ən əsası da, siyasətdə təsadüfi olduqlarını nümayiş etdirir.\nQərəzli xarici dairələrdən, ermənipərəst mərkəzlərdən daim siyasi direktivlər alan “beşinci kolon” virtual müstəvidə “fəallıq” göstərərək sosial şəbəkələr vasitəsilə dövlətin əleyhinə təxribat xarakterli məlumatlar - reallıqları əks etdirməyən informasiyalar yaymağa, qarayaxma kampaniyası aparmağa çalışsalar da, hər dəfə uğursuzluğa düçar olaraq gülünc vəziyyətə düşürlər. Belə hallardan biri də bu günlərdə “Milli Şura” adlandırılan qondarma qurumun koordinasiya mərkəzinin videoiclasında qeydə alındı. Azərbaycan cəmiyyəti radikal düşərgədə cəmləşənlərin hansı mənəvi-əxlaqi və siyasi dünyagörüşünə malik olduqlarına bir daha şahidlik etdi. Sözügedən videoiclasda iştirak edən insanların bir-birinə qarşı aqressiv, qeyri-insani münasibətləri, onların “söyüş müxalifəti” olduqların bir daha təsdiqlədi. Adlarını “ziyalı”, “professor”, “demokratiya carçısı” qoyanların dialoq zamanı istifadə etdikləri qeyri-etik ifadələr, küçə söyüşləri cəmiyyət tərəfindən ikrah hissi ilə qarşılandı. Qondarma “Milli Şura”nın videokonfransında radikalların bir-biri ilə söyüşlə danışmaları bu qruplaşmanın qeyri-ciddi və populist, qeyri-etik olduğunu bir daha sübut etdi. Həmçinin videokonfransdan sonra “Milli Şura”da baş verən istefalar bu qurumun əhəmiyyətsiz olduğunu və cəmiyyətə düşmən mövqe bəslədiyini bir daha göstərdi. Bütün bunlar radikal müxalifətin öz maddi maraqları üçün ermənipərəst qüvvələrin sifarişlərini yerinə yetirdiklərini bir daha təsdiqlədi.\nArtıq qondarma “Milli Şura” yaddaşlardan birdəfəlik silinmək üzrədir. Söyüşlə müşayiət olunan videokonfransdan sonra qondarma qurumdan istefalar başlayıb. İstefa verənlər açıq şəkildə bəyan edirlər ki, bu qurum xarici anti-Azərbaycan qüvvələrin təsiri altındadır, onların sifarişlərini yerinə yetirirlər. Ona görə də xəyanətkar qurumun tərkibində qalıb ermənipərəst qüvvələrin sifarişlərini yerinə yetirə bilməzlər.\nÜstəlik, bəhs olunan şəxslər nümayiş etdirdikləri rəzil tamaşanı ört-basdır etmək və ya fərqli formada təqdim etmək üçün hakimiyyəti günahlandırmağa çalışsalar da, buna nail ola - cəmiyyəti aldada bilmədilər. Sonradan tam aydın və məlum oldu ki, özləri məqsədli şəkildə xidmət etdikləri qərəzli dairələrə mesaj vermək üçün qapalı iclası canlı yayıma qoşublar. Bununla da öz daxili aləmlərini və düşüncələrini, kimlərin müdafiəçisi olduqlarını açıq şəkildə ortaya qoymuş oldular.


Nazirlik vətəndaşları diqqətli olmağa çağırdı\n21 Noyabr 2014 13:21\nFövqəladə Hallar Nazirliyinin əməkdaşları kimi təqdim edən bəzi dələduzlar tərəfindən yoxlama adı altında aldadılaraq ayrı-ayrı sahibkarlara təzyiqlər edilir.\nTeleqraf.com xəbər verir ki, son zamanlar özlərini Fövqəladə Hallar Nazirliyinin əməkdaşları kimi təqdim edən bəzi dələduzlar tərəfindən yoxlama adı altında aldadılaraq ayrı-ayrı sahibkarlara təzyiqlərin edilməsi, hətta müəssisənin fəaliyyətini dayandırmaq hədə-qorxusu ilə onlardan pul tələb edilməsi halları barədə məlumatlar daxil olmaqdadır.\nBelə halların vaxtında aşkar olunaraq həmin şəxslər barəsində qanunvericiliyə uyğun ölçü götürülməsi istiqamətində müvafiq tədbirlər görülür.\nQeyd edilənləri nəzərə alaraq, Fövqəladə Hallar Nazirliyi və Respublika Baş Prokurorluğu bütün fiziki və hüquqi şəxslərə müraciət edərək xahiş edir ki, yoxlamaya gəlmiş şəxslərdən xidməti vəsiqə və həmin yoxlamaya səlahiyyət (icazə) verən müvafiq sənədi təqdim etmələrini tələb etsinlər. Eyni zamanda, həmin şəxslərin nazirliyin əməkdaşı olduğuna və ya yoxlamanın əsaslılığına şübhə yarandıqda isə aidiyyəti üzrə aşağıda göstərilən telefon nömrələri vasitəsilə dəqiqləşdirmə aparsınlar:


Qadinsayti.az ‣ İntim həyat Həftədə 4 dəfə sekslə məşğul olsanız... – İNANILMAZMütəxəssislər seksin sağlamlığa müsbət təsirləri olduğunu hər zaman vurğulayırlar. Lakin müntəzəm olaraq sekslə məşğul olmağın sağlamlığa faydaları daha çoxdur.\nAile.lent.az həmin faydalarla sizi də tanış edir.\nf Paylaş18 noyabr 2016 , Baxılıb: 4946 Həmçinin oxuyunSeks zamanı zirvəyə çata bilməməyin SƏBƏBİUşaqlıq yolunu daraltmaq üçün xanımlara XÜSUSİ RESEPTNecə seks: Romantik, yavaş yoxsa vəhşi? Bunu bilmək VACİBDİRMasturbasiya zərərlidir, yoxsa faydalı?Kişilərin seksual istəyinin pik nöqtəsi - saat neçədə olur?Qadınlar seks zamanı bundan əziyyət çəkirlər - MÜTLƏQ OXUYUN Xəbər lenti


Taleh Qaraşov FHN zabitinin evini dağıdır: “Rayonu yeyib doymayıb…” - Video » Bizimhedef.info\nBizimhedef.info » gundem » Taleh Qaraşov FHN zabitinin evini dağıdır: “Rayonu yeyib doymayıb…” - Video\nTaleh Qaraşov FHN zabitinin evini dağıdır: “Rayonu yeyib doymayıb…” - Video\n“Bir qrup rüşvətə işləyən hakimlərdir ki, iddia ərizəsi olmadan zabitə qarşı şərəfsizlik edirlər, onun evini əlindən alıb sökdürməyə qərar verirlər”.\nCahan.info xəbər verir ki, bu sözləri Fövqəladə Hallar Nazirliyinin Mülki Müdafiə Qoşunlarının zabiti, baş leytenant, sambo üzrə müəllim Yaşar Şükürov Lənkəranda yerli məmurların özbaşınalığı barədə danışarkən bildirib.\nY.Şükürov Rusiyada yaşayıb. Sonra vətənə qayıdaraq ölkəsinə xidmət etməyə başlayıb. Onun sözlərinə görə, Lənkəranın icra başçısı Taleh Qaraşov tərəfindən ona verilən 165 kvadrat sənədli torpağın üstündə tikdiyi evi indi dağıtmağa hazırlaşırlar.\n“Mənim əlimdə çıxarışım var. Dövlət Reyestr Xidməti necə ölçübsə, elə də tikmişəm. Qanundan kənara çıxmamışam. Əvvəlcə bir qrup adam yaxınlaşdı ki, evin yerləşdiyi yer magistral yoldur, əlverişlidir, oranı sat. Mən razılaşmadım.\nSonra keçmiş torpaq şöbəsi Hənifə Babayev dedi ki, onu onsuz da səndən alacağıq. Bir az keçdi, tanımadığım qadın yaxınlaşdı ki, torpaq mənimdir, zəbt eləmisən.\nÇox keçmədi ki, onun əmisi Şiraz Sadıqov bələdiyyə sədri təyin olundu, o da məsələni qurdalamağa başladı”.\nY.Şükürov bildirib ki, çıxarış olduğu üçün yeri ondan ala bilməyiblər: “Ekspertizadan rəy ala bilmədilər. Atam Şükürov Ələsgərin adına çıxarıb, məni oyuna saldılar.\nMəni məhkəməyə çağırmayıblar, iddia ərizəsi yox, necə mülkümü dağıtmaq qərarı verə bilərsən?Bəzi məmurlar istəyir ki, biz səfirliklərin qapısında çadır qurub yataq.Biz ailəlikcə YAP üzvüdür.\nBulaq tikdirmişdim ki, həyətimizə tez-tez su üçün girirlər.Həmin bulaq Heydər Əliyev adını daşıyırdı, bayrağımızı üstünə vurmuşdum.Mən bir vətənpərvər insan kimi 1000 manata yaxın xərc çəkmişəm ki, insanlar o bulaqdan istifadə eləsin.\nHeç bir əsas olmadan bələdiyyə sədri ilə icra başçısı Taleh Qaraşovl bulağı dağıtdılar.Biz indi uşaqlara necə dövlətçilikdən, Heydər Əliyev yolundan danışa bilərik?\nGörəsən Türkiyədə Atatürkə qarşı eyni hərəkət olurmu?Biz hansı torpaqları qaytarmaqdan danışa bilərik ki, içimizdə özümüzə hörmətsizlik edirik.\nMənim başqa evim yoxdur.Yəqin Taleh Qaraşov evimi söküb, kafe tikəcək.İcra başçısı rayonu yeyib doymayıb, indi zabitin evinə göz dikir”.\nCahan.info xəbər verir ki, Lənkəranın İcra Hakimiyyətinin başçısı Taleh Qaraşov şəhərin parklarını satışa çıxardıb.\nMəsələ burasındadır ki, Qaraşov ilk olaraq cibini doldurmaq üçün Lənkəran Dövlət Universitetinin qarşısında yerləşən parkı seçib.2015-ci ildə parkı məhv edib, yerində mağazalar tikdirən başçı üzləşdiyi təzyiqlərdən sonra fikrindən daşınıb.\nOnu buna vadar edən isə Heydər Əliyev Fondunun vitse-prezidenti Leyla Əliyevanın “İdeya” təşkilatının bəyanatı olub.Bundan başqa Qaraşovun əməllərinin mətbuat tərəfindən işıqlandırılması da, ona “dur” deyən səbəblərdəndir.\nLakin Taleh Qaraşov sonradan “işğalçı” siyasətini davam etdirib. Xocalı parkını satan icra başçısı, Lənkəranın məşhur memarlıq abidəsi olan Çay evinin qarşısındakı səkiyə də göz dikib.\nBununla kifayətlənməyən şəhər rəhbəri mərkəzi univermağın qarşısındakı səkiyə də göz dikib.Məlumata görə, Qaraşov həmin yerin 1 kv metrini 1700 manatdan satır.\nŞəhərə gələn turistlər gəzmək üçün məhz Taleh Qaraşovun satdığı yerləri seçir.Abidələrin məhv edilməsi icra başçısının cibini doldursa da, Lənkəranın gözəlliyinə pərdə çəkir.\nMərkəzi Qala küçəsində yol üstü, Nizami kinoteatrının yeri, uşaq xəstəxanasının binası, gimnaziyanın həyəti, Şilavar torpaqları satılıb\nÇünki Lənkəranda barmağını qatlayıb bir yer göstərmək olmaz ki, orada abadlıq işi görülüb yaxud yol çəkilib, sosial problem həll olunub.\nLakin istənilən qədər satılan əraziləri qarış-qarış göstərmək olar.Elə axırıncı dəfə Lənkəran rayon Mərkəzi Xəstəxanasının qabağı satılıb.\nBaşçı prezidenti də saymır: Taleh Qaraşovun qanunsuz tikintisi qızışdı - Fo ...\nLənkəran icra başçısı Taleh Qaraşovun ölkə rəhbərinə - BÖYÜK YALANI


Bakıda silsilə soyğunçuluq edən şəxs saxlanılıb - Open.az\nBakıda silsilə soyğunçuluq edən şəxs saxlanılıb\nHadisə 14 Fevral, 2020 17:33\nDaxili İşlər Nazirliyindən (DİN) Open.az-a bildirilib ki, hadisə zamanı naməlum şəxs Bayıl qəsəbəsi ərazisində paytaxt sakini olan bir xanımın çantasını soyğunçuluq yolu ilə ələ keçirib. Səbail Rayon Polis İdarəsinin Cinayət Axtarış Şöbəsinin əməkdaşlarının həyata keçirdikləri əməliyyat nəticəsində qeyd edilən hadisəni törətməkdə şübhəli bilin Sabunçu rayon sakini Bəhruz Muradov tutulub. Saxlanılan zaman onun üzərindən şəxsi istifadəsi üçün əldə etdiyi narkotik vasitələr olan heroin və marixuana da aşkar edilib. Qeyd edək ki, hadisə zamanı B.Muradov zərərçəkən qadının bankomatdan pul çıxardığını gördüyü üçün onu izləyib və içərisində 300 manatdan çox pul olan çantanı ələ keçirib.\nFaktlarla bağlı Səbail RPİ-nin İstintaq Şöbəsində Cinayət İşi başlanılıb Bəhruz Muradovun əməllərindən zərərçəkən başqa vətəndaşlar varsa bu barədə ərazi üzrə polis idarə, şöbə və bölmələrinə, habelə DİN-in “102” Zəng Mərkəzinə məlumat verə bilərlər.\n7 İyul, 2020 18:00\n7 İyul, 2020 17:50\n7 İyul, 2020 17:22\n7 İyul, 2020 17:10\nAna və qızını maşınla vurub öldürən şəxs baş həkimin oğlu imiş\n7 İyul, 2020 16:49


Mingəçevir İES-də partlayışa görə məsuliyyət daşıyanları 8-12 il cəza gözləyir – Ekspert – Yenicag.Az\nAna Səhifə Banner Mingəçevir İES-də partlayışa görə məsuliyyət daşıyanları 8-12 il cəza gözləyir – Ekspert\nMingəçevir İES-də qəzaya görə məsuliyyət daşıyanları 8-12 il cəza gözləyir - Ekspert\nYeni Çağ Media Qrupu – İyul 06, 2018 - 10:00\n“Mingəçevir İES-də ölkənin qaranlığa qərq olması ilə sonuclanan hadisədə sui-istifadə halı olubsa, bu zaman onu törədən şəxs və ya şəxsləri 8 ildən 12 ilə qədər azadlıqdan məhrumetmə cəzası gözləyə bilər. Ancaq bu təxminidir. Çünki qəzayla bağlı bir çox sahələrə ciddi ziyan dəyib. Ona görə də 3 maddə üzrə açılan cinayət işinin bir qədər genişlənəcəyini də istisna etmək olmaz. Bu səbəbdən hadisə ilə bağlı yaranmış vəziyyətdə əli olanların hansı müddətdə cəzaya məhkum ediləcəyini bəri başdan söyləmək doğru olmazdı”.\nBu sözləri Yenicag.az-a açıqlamasında ölkənin enerji təminatında baş verən qəza və onun törətdiyi fəsadlara görə cavabdehlik daşıyan şəxslərin məsuliyyətə cəlb edildiyi halda, neçə il müddətinə azadlıqdan məhrum edilə biləcəklərilə bağlı sualı cavablandırarkən Konstitusiya Araşdırmaları Fondunun rəhbəri Əliməmməd Nuriyev deyib.\nHüquqşünas qeyd edib ki, istintaqın gedişində yeni əlavə maddələr də üzə çıxa bilər:\n“Ümumiyyətlə hadisə nəticəsində bir çox vəzifəli şəxslər öz vəzifələrini yerinə yetirmək iqtidarında olmadıqlarını nümayiş etdirdilər. Həmin olayla ölkənin enerji təhlükəsizliyi məsələsi sual altına düşdü. Konkret olaraq baş prokuror Zakir Qaralov Prezident yanında keçirilən müşavirədə söylədi ki, fakta görə Cinayət Məcəlləsinin 3 maddəsi üzrə cinayət işi qaldırılıb. Burada söhbət səhlənkarlıq, səlahiyyətdən sui-istifadə etmək və yanğın təhlükəsizlik qaydalarının pozulmasından gedir. Bu hadisənin zahiri əlamətlərinə görə qaldırılan ilkin nəticədir. Peşəkar istintaq qrupu yaradılıb. İstintaq nəticəsində sübutların toplanması prosesi baş verəcəksə, şübhəsiz ki, həm qəzanın baş vermə səbəbləri aydınlaşacaq, həm də birbaşa təqsirkar olan şəxslər cinayət məsuliyyətinə cəlb ediləcəklər. Hələ ki yalnız fakta görə cinayət işi qaldırılıb. Ona görə də konkret hansı vəzifəli şəxsin təqsirinin nədən ibarət olduğu məlum deyil. Çünki düşünürəm ki, istintaq gedişində qaldırılan maddələrlə yanaşı, digər maddələr üzrə də cinayət işi qaldırıla bilər. Burada mənimsəmə faktının olması da istisna deyil. Alınan avadanlıqların tələblərə nə dərəcədə cavab verdiyi də araşdırma mövzusu ola bilər. Qəza ilə bağlı digər faktorlar da üzə çıxdı. Məlum oldu ki, xəstəxanalarda genertorlar çatmır və ya ümumiyyətlə yoxdur. Məsuliyyətin dərəcəsindən asılı olaraq bəziləri barədə intizam tədbirləri, bəziləri barədə hətta cinayət işi qaldırıla bilər. Hər halda, istintaq və komissiya bu məsələni araşdırdıqdan sonra məsələ ilə bağlı obyektiv qiymət vermək mümkün olacaq”.\nƏ.Nuriyev hadisə ilə bağlı çoxsaylı müxtəlif vəzifə sahiblərinin məsuliyyətə cəlb ediləcəyini istisna etməyib:\n“Bir çoxları vəzifələrilə vidalaşmalı olacaq. Həmçinin bir çoxları cinayət məsuliyyətinə cəlb olunacaq. Çünki burada dəymiş ziyan məsələsi var. Həmin gün neçə min ton neft, neçə milyon kubmetr qaz istehsal olunmadı. İstehsal texnologiyasının bütöv bir sahəsi dayandı. 10-12 gün lazımdır ki, yenidən işə düşsün. Aliminium sahəsində də anoloji vəziyyət yaranıb. Maddi ziyanla yanaşı, insanlara mənəvi ziyan da dəyib, şok yaşadıb. Burada diversiya hadisəsinin olub-olmaması da araşdırılmalıdır”.\nceza, enerji təminatı, Mingəçevir İES,


Bəzi yollarda maksimal sürət həddi artırılıb - VİDEO\n12 Aprel 2014 02:18\nSon vaxtlar bəzi yollarda maksimal sürət həddi artırılıb. Bunları xüsusi ilə aeroport şossesinin davamı, eləcə də Bakı dairəvi yolun bir hissəsində görmək mümkündür. Sürət hədlərinin artırılması bəzi sürücülər üçün xoş xəbər olsa da, bəziləri bu sürətin tətbiq olunduğu yollarda çaş-baş qalırlar. Yəni yolu müəyyən sürətlə getdikdən sonra, növbəti yolayrıcında yola hansı sürətlə davam etməyi bilmirlər. Bu da sonda yol qəzası, ya da kobud qayda pozuntusu kimi hallarla nəticələnir. Ekspertlər bu cür çaşqınlığın yaranmaması üçün həmin yollarda xəbərdaredici lövhələrin olmasını vacib hesab edir.\nAvtoekspert Azər Allahverənov Avropa ölkələri ilə müqayisədə bizdə yol nişanlarının az olduğunu deyərək əlavə edib ki, yollarda onların sayının artırılmasını da vacib hesab edir: “Bu nişanların bəzən qəza nəticəsində sıradan çıxması çox vaxt onun bir başqası ilə əvəz olunmamasına səbəb olur. Bu isə heç şübhəsiz növbəti yol nəqliyyat hadisəsinə gətirib çıxarır”.\nBaş Dövlət Yol Polisi İdarəsinin şöbə rəisi Kamran Əliyev isə yol nişanlarının çoxluğunun sürücünü çaşdıra biləcəyi qənaətindədir. Ona görə də hər addımbaşı yol nişanlarının qoyulmasını lüzumsuz hesab edir. Şöbə rəisi bədbəxt hadisə nəticəsində sıradan çıxan yol nişanlarının onlara məlumat daxil olan kimi qurum tərəfindən yenisi ilə əvəz edildiyni bildirdi.\nHər halda sürücülər sükan arxasında olarkən daha diqqətli olmalıdırlar. Çünki, söhbət hər an baş verə biləcək bədbəxt hadisədən gedir.


İnsest. Yaxın qohum evliliyi və onun fəsadları. | Rezonans\nİnsest (lat. incestus – “günah, cinayət”) yaxın qohumlar arası (valideyn və övlad, qardaş və bacı) cinsi əlaqəyə deyilir. Hal-hazırda bir çox ölkələrdə yaxın qohumlar arası nikahlar qanunla qadağandır. Lakin, çox yaxın olmayan qohum evliliyi hüquqi cəhətdən mümkündür.\nQədim misir fironlarının qanı müqəddəs sayıldığı üçün zadəgan nəsilindən olmayan biri ilə onu qarışdırmaq çox böyük günah hesab edilirdi. Bu səbəbdən firon xanədanı zəncirvari insest ardıcıllığını xatırladırdı. Bu adət-ənənə bir çox irsi xəstəliklərə və yeni nəsilin eybəcərliyinə səbəb olmuşdur. Məhşur Tutanhamon, çox böyük ehtimal, dovşan dodaqlıqdan və pəncə nekrozundan əziyyət çəkirdi. O, öz bacısı ilə evlənmiş və nəticədə iki ölü doğulmuş uşağı olmuşdur. Tutanhamon, atası Exnaton kimi, qəribə formalı uzunsov kəllə sümüyünə malik idi və bu səbəbdən həmişə başını örtəcək geyimlər geyinirdi.\nOrta əsrlərdə Avropanın ən böyük xanədanlarından biri sayılan Habsburqlar sülaləsi krallarının şüarı belə idi: “Qoy başqaları müharibə etsinlər, biz nikaha daxil olacayıq!”. Lakin, yaxın qohumlar arası nikahlar müharibələrdən daha böyük fəlakətlərə gətirib çıxarmışdı. Habsbuqlar sülaləsi bu səbəbdən məhv olmağa məhkum idi. İspaniya budağının sonuncu nümayəndəsi II Karl, iddialara görə, sümük yumuşalması, epilepsiya, ishal, tez-tez qusma və digər xəstəliklərdən əziyyət çəkirdi. Üstəlik çox uzun alt çənə sümüyü və uzun dili aydın danışmağa və yemək çeynəməyə mane olurdu.\nİspaniyanın sonuncu kralı II Karl\nBu xəstəliklərin niyə baş verdiyinin səbəbləri genetikadadır!\nOrqanizmdə olan hər bir zülal haqqında informasiya xromosomların müəyyən bir hissəsində kodlaşıb. Bu hissə gen adlanır. Mutasiya nəticəsində həmin genlər dağıla bilərlər. Sınmış gen yanlış informasiya daşıyır və nəticədə yanlış zülal sintez edir. Alınan zülal isə, sadə dillə desək, işləmir və öz funksiyasını düzgün yerinə yetirmir.\nHər bir gen bizdə iki nüsxədə vardır. Bir yarısı anadan, digər yarısı atadan ötürülür.\nƏgər siz hər iki valideyndən düzgün (sınmamış) gen almısızsa, çox gözəl – əla nəticədir!\nƏgər siz bir valideyndən düzgün (sınmamış) gen, digərindən isə sınmış gen almısınzsa, qorxulu heçnə yoxdur. Həmin genin yalnız bir nüsxəsi belə düzgün zülal sintezi üçün kifayətdir. Digər sınmış gen sadəcə bir küncdə qalacaq və heç bir təhlükə törətməyəcəkdir.\nƏgər siz hər iki valideyndən sınmış gen almısızsa, bu o deməkdir ki, sizin orqanizmdə həmin genin düzgün nüsxəsi yoxdur. Bir hissədə bir səhv zülalın geni, digər hissədə isə digər səhv zülalın geni olacaqdır və nəticədə yanlış kodlaşmış informasiya səhv zülalı sintez edəcəkdir. Bunun nəticəsi olaraq çox ciddi maddələr mübadiləsi pozulması baş verəcəkdir (irsi xəstəliklər və eybəcərlik). Bu xəstəliklərə fenilketonuriyanı misal gətirmək olar.\nHər bir valideyn öz uşağına öz geninin yarısını verir. Bundan belə nəticəyə gəlmək olar ki, bacı və qardaşın, valideyn və uşağın genlərin yarısı eynidir. Buna görə insest zamanı iki sınmış genlərin kəsişməsi (irsi xəstəliklərin və eybəcərliklərin törənməsi) ehtimalı dəfələrcə artır.\nƏslində heyvandarlıqda qohumluq dərəcəsinə görə yaxın olan fərdlərin bir-biri ilə çarpazlaşması seleksiyaçıların işinə yarayır. Bu hadisə inbridinq adlanır. Çünki heyvanlar arasında olan irsi xəstəliklər və eybəcərliklər (məsələn, donuzun həddindən artıq piylənməsi) insanlar üçün faydalı xarakter daşıyır. İnbridinq seleksiyada hansısa faydalı bir əlamətin “möhkəmlənlənib saxlanılmasında” geniş istifadə olunur.\nDüzdür, inbridinq nəticəsində başqa istənilməyən və xoşagəlməz əlamətlər də yaranır. Heyvanlar heteroziqot vəziyyətdə mənfi resessiv mutasiyalar daşıyır, təbiidir ki, inbridinq zamanı resessiv vəziyyətində olan mənfi genlər homoziqot halına keçərək özünü büruzə verir, bu da əksər hallarda orqanizmin həyat qabiliyyətini, məhsuldarlığını, xəstəliklərə davamlılığını və s. aşağı salır. Buna “inbridinq depressiyası” deyilir. Lakin, seleksiyaçılar buna razıdırlar. Çünki, on inbridinq yolu ilə dünyaya gəlmiş heyvandan ən uğurlu alınan bir fərd (“inbridinq depressiyası” zəif, faydalı əlamətləri güclü olan fərd) seçilərək saxlanılır, digər fərdlər isə seleksiya üçün istifadə olunmur.\nƏgər ardıcıl olaraq bir neçə nəsildə inbridinqdən istifadə etsək, bu zaman “saf xətt” adlanan fərdlər yaranır – bir biri ilə rahat çütləşə bilən bir qrup orqanizmlər. “Saf xətt” fərdlər kənd təsərrüfatında istifadə üçün yaramır (bu canlılar “ölüm” geni daşıyıcısı olmasalar belə, “yarıölümcül” genlər hələ də saxlayırlar). Bu zaman isə həmin canlılar heterozis (“inbridinq depressiyası” hadisəsinin əksi) üçün istifadə olunur.\nHeterozis (hibrid gücü) – “depressiya” halında olan valideynlərin çarpazlamaşması nəticəsi doğulan hibridlərin daha yüksək həyat və məhsuldarlıq qabiliyyətinin olmasına deyilir. Yenidoğulmuş hibridlər gözlənilən nəticədən daha yüksək həyat və məhsuldarlıq qabiliyyətinə malikdirlər. Hibridlər valideynlərindən və digər “normal” orqanizmlərdən fərqli olaraq iki dəfə çox məhsuldardırlar. Heterozis (hibrid gücü) bu səbəbdən kənd təsərrüfatında geniş istifadə olunur.\nBeləliklə, yaxın qohumlar arası evliliyin insan sağlamlığına birbaşa təhlükə törətdiyini genetika sübut edir. İqtisadi inkişaf, əlaqə vasitələrinin yaxşılaşdırılması, miqrasiya və urbanizasiya prosseslərinin güclənməsi yaxın qohumlar arası nikahların sayının azalmasına böyük təsir göstərir. Bu isə özlüyündə irsi xəstəliklərin sayını xeyli azaldır və sağlam nəsil yaranmasına şərait yaradır.\nNeçə cür "Ay" var?


“Mülki Aviasiya muzeyi uşaqların gözü ilə” adlı tədbir keçirilib » İnkisaf.tv\n30 май 19, 17:16\n“Mülki Aviasiya muzeyi uşaqların gözü ilə” adlı tədbir keçirilib\nMayın 30-da “Azərbaycan Hava Yolları” QSC-nin Milli Aviasiya Akademiyasının nəzdində fəaliyyət göstərən Mülki Aviasiya Muzeyində 1 iyun – Uşaqların Beynəlxalq Müdafiəsi Günü və 2 iyun – mülki aviasiya işçilərinin peşə bayramına həsr olunmuş “Mənim kiçik təyyarəm” adlı tədbir keçirilib.\nTədbirdə akademiyanın rejim və tərbiyə işləri üzrə prorektoru Əvəz Xəzərxanov, ictimaiyyətlə əlaqələr üzrə prorektor Şəmsəddin Axundov, “Dil və ictimai fənlər” kafedrasının müdiri Nəriman Həsənzadə, “Şöhrət” ordenli təyyarəçi Əzimbala Əzimov, tələbələr, Kəlbəcər rayonu 37 saylı orta məktəbin və Xətai rayonu 55 saylı orta məktəbin xüsusi siniflərində təhsil alan şagirdlər iştirak edib.\nTədbiri “Əməkdar mədəniyyət işçisi” Ş.Axundov açaraq uşaqları bayram münasibətilə təbrik edib. Daha sonra muzeyin direktoru “Əməkdar mədəniyyət işçisi” Firəngiz Hüseynova bildirib ki, xüsusi qayğıya ehtiyacı olan şagirdlərin yaradıcılıq potensialını üzə çıxarmaq, onları diqqətdən kənarda qoymamaq hər bir vətəndaşın borcudur və təşkil edilmiş bu tədbir də uşaqların xatirəsində xoş bir iz buraxacaq.\nSonra muzeyin hazırladığı “Mülki Aviasiya muzeyi uşaqların gözü ilə” adlı fotosərgiyə, həmçinin məktəblilərin muzeyə hədiyyə etdikləri aviasiya mövzusuna həsr olunmuş rəsm əsərlərindən ibarət sərgiyə baxış keçirilib. Ənvər Həzərxanov və Firəngiz Hüseynova sərgidə xüsusi əl bacarığı nümayiş etdirən şagirdlərə təşəkkürnamə təqdim ediblər.\nMuzeyin qarşısında açıq havada keçirilən bayram tədbiri akademiyanın aviamodelçilik dərnəyinin hazırladığı aviamodellərin təqdimatı və bu kiçik modellərin hazırlığı ilə bağlı ustad dərsinin keçirilməsi, həmçinin musiqi sədaları altında tələbələrin dərnəkdə hazırladığı aviamodellərin ən yaxın məsafədən uçuş-şousunun nümayişi ilə davam edib.\nTədbirin sonunda iştirakçılar üçün xüsusi çap edilmiş şarların səmaya buraxılması və kiçik hədiyyələrin təqdim edilməsi uşaqların böyük sevincinə səbəb olub.\nSumqayıtda “Sülh göyərçini” abidəsinin 40 illiyinə həsr olunan müsabiqələrin qalibləri mükafatlandırılıb


"İran molla rejimi Azərbaycandakı radikal qruplaşmaları hərəkətə keçirməyə çalışır" - TURAN RZAYEV "İran molla rejimi Azərbaycandakı radikal qruplaşmaları hərəkətə keçirməyə çalışır" - TURAN RZAYEV\n"İran molla rejimi Azərbaycandakı radikal qruplaşmaları hərəkətə keçirməyə çalışır" - TURAN RZAYEV\n"Rəsmi Tehran əslində Taleh Bağırzadənin timsalında "Müsəlman Birliyi Hərəkatı"nı yaratmaqla Azərbaycanda "Livan modeli"ni tətbiq etməyi özünə hədəf seçib"\n"Məlum olduğu kimi, bir müddət öncə bir qrup şəxs Azərbaycanın Tehrandakı səfirliyi qarşısında növbəti dəfə aksiya keçirib. Növbəti dəfə deyirəm, çünki bu, ilk belə hal deyil. Mümkündür ki, axırıncı da olmayacaq. Azərbaycan əleyhinə şüarlarla zəngin olan aksiyada növbəti dəfə ölkəmiz əleyhinə əsassız ittihamlar səsləndirilib. İran rəsmiləri hadisə ilə bağlı açıqlamasında nə etirazçıların, nə də aksiyada səsləndirilən şüarların rəsmi Tehranın mövqeyi olmadığını bildirsə də aydın məsələdir ki, Azərbaycan səfirliyin qarşısında olan aksiyaların sifarişçisi kimdir və bu aksiya kimlər tərəfindən təşkil olunur". Hurriyyet.az xəbər verir ki, bunu siyasi ekspert Turan Rzayev qeyd edib.\nSiyasi ekspert bildirib ki, İran molla rejiminin Sudan, İraq, Suriya, Əfqanıstan, Küveyt, Bəhreyn, İordaniya, Səudiyyə Ərəbistanı, Mərakeş, Oman, Yəmən, Hindistan, Livan, Liviya və digər ölkələrdə yaratdığı “hizbullahçı” strukturları Cənubi Qafqaza da tətbiq etmək istəməsi bilinən bir həqiqətdir: "Rejim bu istiqamətdə Azərbaycan daxilində sosial, ictimai və siyasi sferada, iki başlıca istiqamətdə, genişmiqyaslı təbliğat sistemlərini gücləndirməyə çalışır. Birincisi, etnik separatizim. Azərbaycana qarşı molla rejimi və Ermənistan uzun illərdir ki, birlikdə etnik azlıqları körükləməklə separatizm adı altında qondarma “Dağlıq Qarabağ”, "Tatistan", “Talışstan” və “Ləzgistan” ideyalarının “təbliğatı” ilə məşğuldur. Son illərdə isə bu istiqamətdə intensif konfranslar keçirilir, bir sıra KİV-lər, eləcə də sosial şəbəkələrdə müxtəlif səhifələr yaradılır. İkincisi, molla rejimi dini baxımdan ölkənin konstitusion dövlət quruluşunu devirmək istəyən radikal qruplaşmaları hərəkətə keçirməyə çalışır. Son 20 ildə bu prosesin aktivləşməsi üçün mövhumatçı zəka ilə dərin siyasət yürüdülür. Təəssüf ki, Azərbaycanın məscidlərində savadsız dindarlarla işbirliyi qurularaq, “çevrə düsturu” formalaşdırılıb".\nTuran Rzayevin sözlərinə görə, Tehran rejimi Azərbaycandakı mövhumatçı baxışlara malik dindarlara siqqətülislam, höccətülislam, müctəhid, mövləvi, müdərris, mühəddis, müxtəsib, şeyx, müəzzin və digər teokratik "dini rütbələr" verərək Azərbaycan cəmiyyətində hədəflərini rəsmiləşdirmək üçün konkret addımlar atır: "Bütün bunları isə Tehrandakı “Vilayəti Fəqih” (Dünya Müsəlmanlarının Ali Dini Lideri) adlı qondarma strukturu və təbii ki, erməni dezinformasiya maşınının ortaq əli ilə həyata keçirilir".\nSiyasi ekspert hesab edir ki, Azərbaycanın Tehrandakı səfirliyi qarşısında keçirilən aksiyanın Müsəlman Birliyi Hərəkatının sədri, Qobustanda həbsxanada olan Taleh Bağırzadənin susuzluq aksiyasına başladığı bir dövrə təsadüf etməsi bu aksiyanın da İran molla rejimi tərəfindən sifarişli şəkildə təşkil edildiyini göstərir: "Təəssüf ki, bu gün Azərbaycanda bir çoxları Taleh Bağırzadənin İran agenti olduğunu bilmir. Bu da azmış kimi, Taleh Bağırzadəyə azadlıq şüarları səsləndirənlər var. Tehran rejiminin “Cənubi Qafqaz masası”nın siyasi avantüra proyektlərinə cəlb olunan Azərbaycan vətəndaşları bu prosesdə iştirak etdiklərinin fərqində belə deyillər. Tehran rejiminin sərgilədiyi ideoloji konsepsiyalara inanaraq, dövlətə qarşı çıxan bu şəxslər Taleh Bağırzadə kimi İran agentləri qəhrəman olaraq görür. İran molla rejimi əslində Taleh Bağırzadənin timsalında “Müsəlman Birliyi Hərəkatı”nı yaratmaqla Azərbaycanda “Livan modeli”ni tətbiq etməyi özünə hədəf seçib. Təsadüfi deyil ki, Bağırzadə 2013-cü ildə həbsdən çıxan kimi “Müsəlman Birliyi Hərəkatı”nı İran ayətullahlarının “xeyir-duası” ilə yaratdı. Daha sonra İraq, Suriya, Fələstin və Livanda olduğu kimi məscidlərdə görüşlər keçirərək əhalinin mövhumatçı dindarlarını öz tərəfinə çəkməyə cəhd etdi. O bu yolla hakimiyyətə gəlməyi və konstitusion quruluşu dəyişməyi hədəfləyirdi. 2016-cı ildə Azərbaycan Respublikası Baş Prokurorluğunun araşdırmaları nəticəsində bəlli olmuşdur ki, Taleh Bağırzadə 68 nəfər tərəfdarı ilə demokratik dövlət modelini dəyişmək və “şəriət” qanunları idarə olunan rejim qurmağı hədəf seçib. Aparılan araşdırmalar nəticəsində bəlli olub ki, onun tərəfdarları həm də gizli silahlı qruplar yaradıblar. Bu mənzərə eynilə Tehran rejimi tərəfindən idarə olunan Yaxın Şərq ölkələrindəki radikal cərəyanların taktikasının təkrarı idi. Bütün bunlarla kifayətlənməyən Taleh Bağırzadə həm də radikal dindar qruplarını ədəbiyyatla təmin edirmiş. Həmin əsərlər Tehrandakı terror siyasətini yürüdən cihadçı ideoloqların kitablarından ibarət idi. Bütün bunlar sübut edir ki, Tehran molla rejimi dini, milli azlıqların hüquqları və digər sahələrdə Ermənistanla eyni siyasi prosesdə iştirak edir".\nTuran Rzayev əlavə edib ki, İran-Azərbaycan münasibətlərini vaxtaşırı gərginləşdirən səbəblərdən biri də rəsmi Bakının İsraillə sıx münasibətlər qurmasıdır: "Təsadüfi deyil ki, İranda təşkil olunan aksiyalar da ənənəvi olaraq Azərbaycanı İsraillə əməkdaşlıqda günahlandırır, Bakını sionizmə dəstək verməkdə qınayırlar. İranın bəzi rəsmi şəxsləri görünür hələ də anlamaq istəmirlər ki, Azərbaycan müstəqil dövlətdir və istənilən ölkə ilə əməkdaşlıq yolunu özü seçir. Rəsmi Tehran 27 il ərzində müsəlman torpağı olan Qarabağı işğal edən, burada yenə müsəlman Azərbaycan xalqına qarşı soyqırımlar təşkil edən, yaşı yüz illik məscidləri dağıdan, donuz, inək kimi heyvanların saxlanıldığı yerə çevirərək bütün müsəlmanları təhqir edən Ermənistan ilə sıx münasibətlərə malikdir. Onu da deyim ki, İranın erməni sevgisi daha qədim və köklü bir tarixə sahibdir. Qeyri-rəsmi mənbələrə görə, bu gün İranda 100 min erməni yaşayır. İranın konstitusiyasına nəzər saldıqda görərik ki, ölkədə yaşayan bütün etniklər eyni hüquqa malikdirlər. Konstitusiyanın 15-ci və 19-cu maddələrinə əsasən, ölkədə yaşayan bütün etniklər öz ana dilində təhsil almalı, vətəndaş hüquqlarına malik olmalıdırlar. Buna baxmayaraq İranda yaşayan qeyri-fars xalqlar arasında yalnız ermənilərin ana dilində məktəbləri mövcuddur. Bundan başqa İranda ermənilər uşaq bağçasından universitetədək öz ana dillərində təhsil alır, məktəblərdə erməni ədəbiyyatı, tarixi tədris olunur. Universitetdə isə erməni dili fakültəsində təhsillərini davam etdirə bilirlər. Paytaxt Tehranda sırf ermənilər üçün 23 məktəb var. Eyni zamanda ermənilərin milli və dini bayramlarını qeyd etmək hüququ rəsmi şəkildə tanınır. Erməni Qriqoryan kilsəsinin İran üzrə Atropaten, Tehran və İsfahan yeparxiyaları fəaliyyət göstərir. Ümumilikdə, bu yeparxiyaların tərkibinə 40 kilsə daxildir. Cəmi 100 min erməniyə məxsus bu sərbəstliyin yüzdə biri İranda çoxluq təşkil edən 45 milyon azərbaycanlıya verilmir. Molla rejimi İranda Azərbaycan dilini qadağa edir, yüzlərlə soydaşımızı ana dilində danışdığı təhsil almaq istədiyi üçün həbs edir. Molla rejimi son olaraq 44 günlük müharibə zamanı Azərbaycan Ordusuna dəstək və İranın Ermənistana yardımlarına etiraz olaraq Ərdəbil şəhərinin Ciral parkında aksiya keçirən 12 nəfəri həbs etmiş, fəallara 2021-ci il 9 oktyabr tarixində Ərdəbil şəhəri məhkəməsi tərəfindən ümumilikdə 180 ay həbs və 888 qamçı cəzası hökmü çıxarmışdı".\n[email protected],[email protected],[email protected]l.ru


ZALMAN Klavyatura, Gaming, Mexanik Kupit v Baku. Zalman oyun klavyaturalari Bakıda ucuz qiymətə satılır. Ucuz satışı qiyməti kredite almaq Bakıda\nAna səhifə / Klaviaturalar / Zalman\nZALMAN ZM-K900M RGB LED Mechanical Keyboard modelini Bakıda ucuz qiymətə satışı ilə tanış ola bilərsiniz. ZALMAN ZM-K900M RGB LED Mechanical Keyboard modelini Bakıda topdan satış ucuz qiymətə rəsmi zəmanətlə nəğd və ya köçürmə yolu ilə almaq istəyirsinizsə, onda bizim dükana müraciət edin!\nKoreya şirkəti olan ZALMAN oyun aksessuarları istehsalına görə dünya bazarında lider mövqelərdən birini tutmaqdadır. Klavyatura modelləri iki cür olur mexaniki və rəqəmsal. Hər bir klavyatura özünə məxsus dizayna malikdir. ZALMAN oyun klavyaturaları hər bir düyməciyin 20 milyon sıxılmaya qədər dözümlüdür. ZALMAN Gaming keyboard Bakıda CompStore.az internet-maqazinindən münasib qiymətə sifariş edə bilərsiniz. Dükanımızda istər nəğd istərsə də, kreditlə hissə hissə ödəmə variantı ilə əldə edə bilərsiniz. ZALMAN Gaming Keyboard modellərinin Bakıda eksklüziv satış dükanı CompStore.az internet-maqazinidir.


Minlərlə abituriyentin gözlədiyi cavablar, 10 ildən sonrakı “700-süzlük” – Təhsil icmalı - AzEdu.az AZƏRBAYCAN TƏHSİL PORTALI\nMinlərlə abituriyentin gözlədiyi cavablar, 10 ildən sonrakı “700-süzlük” – Təhsil icmalı\nÖtən həftədə ümumtəhsil məktəblərində təşkil olunan fərdi təhsil üzrə nümunəvi tədris planı təsdiqlənib.\nUzun müddət təhsildən kənarda qalmış şəxslərin fərdi təhsilinin təşkili və tənzimlənməsini təmin etmək məqsədilə Təhsil naziri Ceyhun Bayramov əmr imzalayıb.\nTəhsil nazirinin əmri ilə uzun müddət təhsildən kənarda qalmış şəxslərin ümumtəhsil məktəblərində təşkil olunan fərdi təhsilinə aid 2019-2020-ci dərs ili üçün tədris planı və tədris planına dair “Qeydlər” təsdiq edilib.\nYeni tədris ilindən icma əsaslı məktəbəqədər təhsil qruplarının sayının artırılması nəzərdə tutulur.\nAzərbaycanın 32 bölgəsində icma qrupları vasitəsilə məktəbəqədər və ibtidai təhsilin yaxşılaşdırılması məqsədilə daha 300-ə yaxın belə qrup fəaliyyət göstərəcək.\nBuilki qəbul imtahanlarında 700 bal toplayan olmadı\nİyulun 7-də II və III ixtisas qrupları üzrə abituriyentlər üçün keçirilən qəbul imtahanlarının nəticələrini elan edilib.\nBildirək ki, sözügedən qruplar üzrə 1 nəfər belə maksimum nəticə göstərə bilməyib.\n“Bu il ərzində 10000-dən artıq müəllimin işə qəbul olunması gözlənilir”\nBu sözləri ötən həftədə jurnalistlərə açıqlamasında Təhsil Nazirliyinin İctimaiyyətlə əlaqələr sektorunun müdiri Cəsarət Valehov deyib:\nCəsarət Valehov bildirib ki, 7000-dən artıq vakansiya çıxarılacaq:\n“Son illər ərzində kişilərin müəllimlik sahəsini seçməklərində dinamika hiss olunur. Onu da bildirim ki, bu il 7000-dən artıq vakansiya çıxarılacaq. Həmçinin, bu il ərzində 10000-dən artıq müəllimin işə qəbul olunması gözlənilir. Əlavə olaraq qeyd edim ki, ötən il bu rəqəm 12000 idi. Bu il də ən azı 12000 nəfər civarında gözlənilə bilər”.\nGeridə buraxdığımız günlərdə Təhsil naziri Ceyhun Bayramov Əfqanıstan İslam Respublikasının Ali Təhsil naziri vəzifəsini icra edən Abdul Tavab Balakarzai ilə görüşüb.\nGörüşdə Azərbaycan Respublikası və Əfqanıstan İslam Respublikası arasında ali təhsil sahəsində əlaqələrin cari vəziyyəti və gələcək inkişaf perspektivləri müzakirə edilib.\nMüəllimlərin işə qəbulu üzrə test mərhələsi davam edir\nİyulun 8-dən etibarən alman dili, tarix, fizika, fransız dili, musiqi, informatika, rus dili, ingilis dili, biologiya, coğrafiya, ibtidai sinif, fiziki tərbiyə, təsviri incəsənət və riyaziyyat üzrə test imtahanları keçirilib.\nBu günədək keçirilən imtahanlarda ən yüksək nəticə riyaziyyat fənni üzrə 59 bal olub.\nÖtən həftədə Dövlət İmtahan Mərkəzi 2019/2020-ci tədris ili üçün Azərbaycan Respublikasında baza ali tibb təhsili əsasında həkim-mütəxəssislərin hazırlanması məqsədilə rezidentura səviyyəsinə qəbul imtahanının II mərhələsini keçirib.\nİmtahan nəticələri 15 iyul saat 16:53-dən etibarən Mərkəzin internet saytında yerləşdirilib.\nUniversitetə imtahansız qəbul olmaq istəyən kollec məzunlarının qeydiyyatı başa çatıb\nGeridə buraxdığımız günlərdə ali təhsil müəssisələrinə imtahansız qəbul olmaq istəyən subbakalavrların qeydiyyatı başa çatıb.\nDİM-in əmri ilə ali təhsil müəssisələrinə qəbul olmuş şəxslərin nəticələri açıqlandı\nİmtahanda iştirak etmək üçün qeydiyyatdan keçmiş 1766 namizəddən 1611 nəfər keçmiş Dövlət İmtahan Mərkəzinin keçirdiyi qəbul imtahanlarınınnəticələrinə əsasən, ali təhsil müəssisələrinə qəbul olub. Bu şəxslərdən 432 nəfər imtahandan uğurla keçib (26.8%).\nKolleclərin xüsusi qabiliyyət tələb edən ixtisaslarına qeydiyyat başa çatıb.\nÖtən həftədə ümumi ( 9 illik) orta təhsil bazasında orta ixtisas təhsili müəssisələrinin xüsusi qabiliyyət tələb edən ixtisaslarına qeydiyyat başa çatıb.\nAvqustun 1-də peşə təhsili müəssisələrinə sənəd qəbulu başlayır.\nBu barədə Peşə Təhsili üzrə Dövlət Agentliyinin İnsan resurları və informasiya şöbəsinin müdir müavini Ceyran Məmmədli məlumat verib.\nMüsabiqədə iştirak etmək istəyən 3000-dək namizəd miq.edu.az/direktorlar linkinə daxil olaraq qeydiyyatdan keçib. Müsabiqəyə 500-ə yaxın vakant yer çıxarılıb.\nÖtən həftədə tələbələrin köçürülməsi üzrə elektron sənəd qəbulu yekunlaşıb.\nBu bölməyə aid digər xəbərlər Elmira Süleymanovaya AMEA-da yeni vəzifə verilib\n10.12.2019 | 14:43\nGünəşin tutulmasının vaxtı dəqiqləşib\n09.12.2019 | 16:15\n09.12.2019 | 16:00\n09.12.2019 | 13:46\nMəktəb direktoru danışdı: Qızım intihar etməyib, ayağı sürüşüb"\nDiaqnostik qiymətləndirmə, magistratura və qəbul imtahanında ediləcək yeniliklər, həbs olunan direktor- Təhsil icmalı\nTədqiqatçılıq müsabiqəsinin ilk mərhələsi başa çatıb\n09.12.2019 | 10:27\nValideynləri azyaşlı uşaqlara işgəncə verib - Fotolar\n08.12.2019 | 17:56\n08.12.2019 | 17:02\nYeniyetmə gimnastlarımız II yeri qazanıblar\n08.12.2019 | 16:10


Kreml "B planı"na keçir: "Xocalı canisi parlamentə spiker gətirilir..."\n01 may, 2021 11:37\nErmənistanda kritik seçki gəlişməsi: Paşinyan “Sem dayı”nın yox, Moskvanın “yol xəritəsi” ilə barışıb; onun başı üzərində “Domokal qılıncı” rolunu oynamaq isə Köçəryana tapşırılıb...\nErmənistanda seçki ehtirasları getdikcə qızışmaqdadır. Artıq dünənədək “İstefa!” qışqıran radikal-revanşist müxalifətin aparıcı qüvvələri baş nazir əvəzi Nikol Paşinyanın oyun qaydalarını qəbul edərək, bir-bir erkən parlament seçkilərində iştirak qərarı verir. Dünən onlardan daha biri – eks-prezident Serj Sərksiyanın rəhbəri olduğu Respublikaçılar Partiyası Artur Vanetsaynın başçılıq elədiyi “Vətən” partiyası ilə koalisiyada seçkilərə qatılmaq haqda razılığa gəlib.\nXatırladaq ki, 2018-ci ilin dekabrında da Ermənistanda növbədənkənar parlament seçkiləri keçirilmişdi və o vaxt Sərkisyanın partiyası parlamentə düşə bilməmişdi. Çünki o və təmsil elədiyi “Qarabağ klanı” ölkədə korrupsiya çetesi kimi tanınır və hələ də ictimai nifrət obyekti olaraq almaqdadır. Odur ki, keçmiş hakim partiyanın ayrılıqda bu dəfə də parlamentə düşə bilməyəcəyi gün kimi yəqin idi. Bunu “Gallup”un keçirdiyi rəy sorğuları da təsdiqləyirdi.\nDiqqətçəkicidir ki, Qarabağ klanının odioz siması olan Xocalı hərbi canisi Serj Sərkisyan seçkilərə klanın digər odioz üzvü və sabiq silahdaşı, Xocalı canisi, eks-prezident Robert Köçəryanla deyil, Vanetsyanla getmək qərarı verib. Hərçənd o da, Putinin yaxın dostu hesab edilən Köçəryan da, həmçinin Ermənistan Təhlükəsizlik Xidmətinin sabiq direktoru, Paşinyanım qatı rəqibi, general Artur Vanetsyan da Moskvanın adamları sayılırlar.\nKöçəryan isə xəbər verildiyi kimi, daşnaklarla ittifaqda seçkilərdə gedir. Ancaq Ermənistanda kimin kimlə “siyasi izdivac”da parlament seçkilərinə qatılmasından asılı olmayaraq, seçki prosesində həlledici sözü Moskva deyəcək. Daha doğrusu, artıq deyib.\nBelə ki, həm Nikol Paşinyanın, həm də Robert Köçəryanın son Moskva səfərlərindən aydın oldu ki, Kreml hələlik Nikolun öz postunda qalmasında maraqlıdır, lakin Moskvanın ciddi nəzarəti altında. Yəni onun başı üzərində “Domokl qılıncı” saxlanmaqla. “Domokl qılıncı” rolu isə belə görünür, Köçəryana tapşırılıb...\n“Yeni seçkilərdən sonra Robert Köçəryan parlamentin spikeri postunu tuta bilər”.\n“Yeni Müsavat”ın məlumatına görə, belə bir proqnozla beynəlxalq konfliktlər üzrə rusiyalı ekspert Vitali Arkov çıxış edib (Axar.az). Onun sözlərinə görə, Ermənistanda aparıcı siyasi qüvvələr arasında güzəştə getmək ehtimalı yüksəkdir.\n“Onlar məhz uzanan daxili siyasi böhranının həllində vasitəçi rolunu oynayan Kremlin təklifi və təzyiqi altında pərdəarxası siyasi anlaşmaya gedib. Kompromis Nikol Paşinyana təzədən Ermənistan hökumətinin başçısı vəzifəsini tutmağa imkan verəcək, lakin onun “Mənim addımım” partiyası Ermənistan Milli Məclisinin yeni tərkibində konstitusiya çoxluğu qazanmayacaq”, - deyə Arkov ehtimal edib.\nPolitoloqun qənaətincə, bu da parlamentin rolunu əhəmiyyətli dərəcədə artıracaq: “Çünki Ermənistan “parlamentli respublika” anlayışına daha çox uyğun gələcək və Ermənistanın ikinci prezidenti Robert Köçəryanı hakimiyyət Olimpinə qaytaracaq. Köçəryan yenilənmiş Milli Məclisin spikeri postunu tutacaq”.\nƏlbəttə ki, belə bir sonluq, siyasi konfiqurasiya Paşinyanı qane eləməsə də, o, reallıqla - Moskvanın cızdığı “yol xəritəsi” ilə barışmaq zorundadır. Çünki “Sem dayı” uzaqda – okeanın o tayında, Rusiya isə lap yaxında, Ermənistanın içindədir – özünün ordusu, əsgəri ilə birgə. Moskva isə adətən “sayıb kəsmir, kəsib sayır”.\nBu xüsusda bir çox analitiklər əmindir ki, ABŞ prezidenti Co Baydenin saxta soyqırımı tanıması həm də seçki dövründə Nikol Paşinyanın Rusiyayönlü qüvvələr qarşısında mövqeyini və əlini gücləndirməyə yönəlib. Yəni hesablama onadır ki, təzə parlamentdə də Moskvaya sadiq qüvvələr azlıqda qalsın və ya yeni baş nazir seçkisinə əsir imkanları minimuma ensin.\nHərgah, bütün hallarda Paşinyan və komandasının 20 iyun seçkilərində konstitusion üstünlük qazana bilməyəcəyi indidən aydındır. Hər necə olmasa, ağır müharibə və kapitulyasiya, “məxməri inqilab” zamanı verilən vədlərin çoxunun puç olması öz işini görüb və Nikolun əvvəlki reytinqini tarixə çevirib.\nBundan əlavə, 44 günlük müharibədən sonra daha rəzil və miskin duruma düşən Ermənistanın Rusiyadan asılılığı xeyli dərəcədə artıb. Ermənistan adlı simvolik dövlətin, Qarabağdakı anklavda qalmış bir ovuc separatçının varlığı indi bütünlüklə Rusiyadan asılıdır. Bunu “qərbçi” Paşinayan da, ümumən erməni elektoratı da çox yaxşı başa düşür – sözdə rusları xəyanətkar elan edib asıb-kəssələr də.\nBu mənada qarşıdakı parlament seçkiləri əslində Paşinyanın və ya uzaq ABŞ-ın - “Sem dayı”nın deyil, Moskvanın seçkiləri olacaq, onun “oyun qaydaları” əsasında keçiriləcək. Kreml “B planı”nı tam həcmdə işə salmış kimi görünür...\nPrezidentin Naxçıvan səfərinin əhəmiyyəti nədən ibarətdir? - Deputat şərh edir...\nPaşinyanın təyyarəsi ilə növbəti pirat əməliyyatı: - Qanunsuz hərbi yük İrəvana necə çatdırıldı?\nRusiya daha bir ölkənin diplomatını ölkədən çıxarr\n"Normallaşma üçün 10 noyabr bəyanatının şərtlərinə əməl edilməlidir" - Sergey Lavrov\nZaxarovanın Bakı paylaşımı marağa səbəb oldu - FOTO\nQəzzadan dəhşətli görüntülər: İsrail HƏMAS-ın mövqelərini vurdu - VİDEO\n"Bizdə olan bütün hərbi əsirləri vermişik" - İlham Əliyev\nDövlət başçısı Naxçıvanla bağlı təəssüratlarını bölüşdü\nİran Qarabağa yük daşıyıbmı? - Səid Xətibzadə açıqlama yaydı\nƏsgər valideynləri Koçaryanı qəbiristanlıqdan qovdular - VİDEO\nLukaşenko terror nəticəsində ölərsə, Belarus prezidenti kim olacaq?\n22:16 - İlham Əliyev Lavrovla görüşdü - FOTOLAR19:38 - Dövlət başçısı Naxçıvanla bağlı təəssüratlarını bölüşdü17:59 - İran Qarabağa yük daşıyıbmı? - Səid Xətibzadə açıqlama yaydı 17:02 - Əsgər valideynləri Koçaryanı qəbiristanlıqdan qovdular - VİDEO 16:59 - "Tarixi Zəfərdən sonra mütləq ulu öndərin Vətənində olmalı idim" - İlham Əliyev16:50 - "Space"in yeni rəhbəri istefa verib?16:47 - "Yapı Kredi Bank Azərbaycan” zərərlə işləyir - Bağlana bilərmi?16:35 - 98 yaşlı Heydər Əliyev irsi və gənclər siyasətinin ideoloji konturları - "DAVAM" sədri yazır...16:29 - Davamçılar Fəxri xiyabanda və "Şöhrət" muzeyində olub - FOTOLAR 15:59 - Qüdrətli Azərbaycan Ulu Öndərimiz Heydər Əliyevin sayəsində dünyada öz layiqli yerini tutur14:57 - Lukaşenko terror nəticəsində ölərsə, Belarus prezidenti kim olacaq? 14:50 - Lavrov Bakıya niyə gəlir? - Detallar açıqlandı 13:39 - Heydər Əliyev niyə ümummilli liderdir? - Xalqın yaddaş kitabı...12:57 - "Bu gün Heydər Əliyev bizimlə olmasa da, onun müqəddəs arzusu reallaşıb" - Mehriban Əliyeva 12:55 - ""Tərtər işi” ilə bağlı əsassız hay-küy yaratmaq absurddur" - Baş prokuror11:42 - Rusiya SSRİ kimi dağılacaq - Aleksey Venediktov11:29 - Prezident Naxçıvanda Heydər Əliyevin abidəsini ziyarət etdi


Hər kəs ictimai birlik yaratmaq və ya mövcud birliyə daxil olmaq hüququna malikdir\nSiyasi partiyalara büdcədən ayrılmış vəsaitin 40 faizi Azərbaycan Respublikasının Milli Məclisində təmsil olunan siyasi partiyalar arasında bərabər, 50 faizi isə seçilmiş deputatlarının sayına proporsional olaraq bölünür\nAzərbaycanın siyasi sisteminə də çox partiyalıq, plyüralizm xasdır. Azərbaycan Respublikası vətəndaşlarının siyasi partiya və ya müxtəlif ictimai birliklərdə fəaliyyəti ilə bağlı hüquqları Konstitusiyasınn 58-i maddəsində təsbit olunmuşdur. Bu maddədə qeyd olub ki, hər kəsin başqaları ilə birləşmək hüququ vardır. Hər kəs istənilən birlik, o cümlədən siyasi partiya, həmkarlar ittifaqı və digər ictimai birlik yaratmaq və ya mövcud birliyə daxil olmaq hüququna malikdir. Bütün birliklərin sərbəst fəaliyyətinə təminat verilir. Heç kəs hər hansı birliyə daxil olmağa və onun üzvlüyündə qalmağa məcbur edilə bilməz. Azərbaycan Respublikasının bütün ərazisində və ya hər hansı hissəsində qanuni dövlət hakimiyyətini zorla devirmək məqsədi, cinayət hesab edilən digər məqsədlər güdən və ya cinayətkar üsullardan istifadə edən birliklər qadağandır. Konstitusiyanı və qanunları pozan birliklərin fəaliyyətinə yalnız məhkəmə qaydasında xitam verilə bilər.\nGöründüyü kimi, bu maddədə siyasi partiya yaratmaq hüququndan da bəhs olunur. O, Azərbaycan Respublikasının vətəndaşları tərəfindən ölkənin siyasi həyatında, vətəndaşların siyasi iradəsinin formalaşdırılmasında və ifadə olunmasında iştirak etmək niyyəti ilə yaradılmış qeyri-kommersiya hüquqi şəxsidir. Siyasi partiyalar assosiasiyalar azadlığı, könüllülük, üzvlərinin hüquq bərabərliyi, özünüidarə, qanunçuluq və aşkarlıq prinsipləri əsasında yaradılır və fəaliyyət göstərirlər. Onun fəaliyyəti üzvlərinin Azərbaycan Respublikasının Konstitusiyasında, Azərbaycan Respublikasının tərəfdar çıxdığı beynəlxalq müqavilələrdə və Azərbaycan Respublikasının digər qanunvericilik aktlarında təsbit olunmuş əsas insan və vətəndaş hüquq və azadlıqlarının məhdudlaşdırılmasına yönələ bilməz. Siyasi Partiyaların fəaliyyətinin maliyyələşdirilməsi isə “Siyasi partiyalar haqqında” Qanunun 17-ci maddəsində öz əksini tapıb 17-1 maddəsinə əsasən, siyasi partiyaların fəaliyyəti dövlət büdcəsindən ayırmalar və əldə etdikləri digər vəsaitlər hesabına maliyyələşdirilir. Milli Məclisdə təmsil olunan siyasi partiyalara vəsait də bu maddəyə əsasən bölünür. Bu il dövlət büdcəsində partiyalara 4 milyon manat nəzərdə tutulub. Qeyd edək ki, “Siyasi partiyalar haqqında” qanuna əsasən, siyasi partiyaların fəaliyyətinin maliyyələşdirilməsi üçün hər il dövlət büdcəsindən vəsait ayrılır. Dövlət büdcəsindən ayrılmış vəsaitin 10 faizi irəli sürdüyü namizədlər Azərbaycan Respublikasının Milli Məclisinə keçirilmiş son seçkilərdə etibarlı səslərin azı 3 faizini qazanmış, lakin Azərbaycan Respublikasının Milli Məclisində təmsil olunmayan siyasi partiyalar arasında qazanılmış səslərin sayına proporsional olaraq bölünür. Vəsaitin 40 faizi Azərbaycan Respublikasının Milli Məclisində təmsil olunan siyasi partiyalar arasında bərabər, 50 faizi isə seçilmiş deputatlarının sayına proporsional olaraq bölünür (17-1.2.)\nArtıq həmin vəsaitdən siyasi partiyalara maliyyə yardımı verilməsinə başlanıb. Milli Dirçəliş Hərəkatı Partiyasının sədri, millət vəkili Fərəc Quliyev bildirib ki, “Siyasi partiyalar haqqında” qanunda əksini tapan siyasi partiyalara dövlət büdcəsindən vəsaitin ayrılması qaydasına əsasən, 2020-ci il dövlət büdcəsində partiyalar üçün nəzərdə tutulan vəsaitdən parlamentdə təmsil olunan partiyalar üçün 2 aylıq - yanvar və fevral ayları üçün vəsait ayrılıb və vəsaitlər verilib. F. Quliyev deyib ki, adətən, öncədən büdcədə siyasi partiyalar üçün nəzərdə tutulan vəsaitlər hər il rübün əvvəlində 3 aylıq olaraq ödənilib. Bu il növbədənkənar parlament seçkiləri ilə əlaqədar isə 3 aylıq deyil, 2 aylıq vəsait öncədən ayrılıb: "Çünki növbədənkənar seçkilər olduğu üçün seçkilərdə həmin partiyaların nümayəndələrinin yenidən parlamentə seçilib-seçilməyəcəyi bilinmirdi. Artıq nəticələr də məlumdur. Mart ayı da ödənilib ”.\nVəhdət Partiyasının sədri Tahir Kərimli də Milli Məclisdə təmsil olunan partiyalara büdcədən ayrılan vəsaitin verildiyini söyləyib: “Partiyamız parlamentdə bir nəfərlə təmsil olunur. Keçən il partiyamıza vergi ilə bir yerdə illik 117 min manat köçürüldü. Biz təklif edirdik ki. partiyalar vergidən azad edilsin, ancaq belə qərar qəbul edilmədi. Yeni parlament formalaşdığından parlamentdə təmsil olunan partiyalara düşəcək vəsait yenidən müəyyənləşdirilib”.\nBildirək ki, siyasi partiyalar isə dövlət büdcəsindən ayrılan vəsaitdən imtina etdikdə həmin vəsait dövlət büdcəsinə qaytarılır.\nPartiyalar illik hesabat da verməlidirlər. Qanunvericiliyə əsasən, siyasi partiyalar illik maliyyə hesabatlarını auditor rəyi ilə birlikdə hər il aprel ayının 1-dən gec olmayaraq MSK-ya təqdim etməlidirlər. Həmin tarixədək artıq Ədliyyə Nazirliyində dövlət qeydiyyatından keçən 55 siyasi partiyadan 32-si MSK-ya maliyyə hesabatı təqdim edib.\nMərkəzi Seçki Komissiyası bu müddətdə illik maliyyə hesabatlarını auditor rəyi ilə birlikdə təqdim etməyən siyasi partiyalar barədə isə Ədliyyə Nazirliyinə məlumat verib “Mühasibat uçotu haqqında” Azərbaycan Respublikasının Qanununa və bu Qanuna uyğun olaraq illik maliyyə hesabatını təqdim etməyən siyasi partiyalar qanunla müəyyən edilmiş məsuliyyətə cəlb edilirlər.\nYuxarıda qeyd etdiyimiz kimi, siyasi partiyaların fəaliyyəti həm də əldə etdikləri digər vəsaitlər hesabına da maliyyələşdirilir. “Siyasi partiyalar haqqında” qanunun 18-ci maddəs ilə siyasi partiyaların gəlir və xərcləri tənzimlənir. Bu maddəyə əsasən, siyasi partiyaların pul və ya pul ifadəsi olan sərvətlər şəklində əldə etdikləri vəsait onların gəliridir. Partiyanın hamılıqla qəbul olunmuş öhdəliklərdən azad edilməsi nəticəsində alınan səmərə də gəlir sayılır. Aşağıdakılar siyasi partiyaların gəlirləri sayılır: üzvlük haqları; əmlakdan götürülən gəlir; tədbirlərdən, mətbu nəşrlərin və məqalələrin yayılmasından, gəlirlərlə bağlı olan buna bənzər başqa fəaliyyətdən götürülən gəlir; ianələr şəklində gəlir; seçki kampaniyası üçün xərclərin ödənilməsi şəklində daxil olan vəsait; aşağı təşkilatların ödəncləri; dövlət büdcəsindən ayrılan vəsait; borcun və ya kreditin alınmasından əldə edilmiş məbləğ; hüquq varisliyi və ya vərəsəlik yolu ilə əldə edilmiş əmlak;qalan gəlir.\nAşağıdakılar isə siyasi partiyanın xərcləri sayılır: cari işlərə sərf olunan vəsait; siyasi partiyanın saxlanmasına və informasiya təminatına çəkilən xərclər; ictimaiyyətlə əlaqələrə və seçkilərin keçirilməsinə çəkilən xərclər;\nBundan başqa, aşağı təşkilatlara ödənclər də xərclərə aiddir. Bura kreditlər üzrə faizlər, fərdi xərclər,; qalan xərclər daxildir.\n22 Aprel 2020 [16:56]


16:03 09 Avqust 2016 632 dəfə oxunub\nVİP ölkənin İqtisadiyyat və Ticarət naziri, zati-aliləri, cənab Muhəmməd ibn Ömər ibn Səid Əl-Obeydat başda olmaqla nümayəndə heyətinin olduğu təyyarənin beynəlxalq hava limanına enməyinə saat yarım qalmışdı. Hardasa yeddi saat əvvəl, hələ təyyarə göyə qalxmamış nazirin protokolçusu (protokol xidmətinin rəisi) cənab Musa Əbu Səid əl-Muğir telefonla enəcəkləri ölkənin prezident aparatında işləyən həmkarına nə qədər dil töksə də, istədiyinə çatammırdı. Telefonun o başındakı cənab həmkar (mister colleague) tez-tez qol saatına baxaraq:\n– Hmm, başa düşmədim, tutaq ki, bunlara cavab veririk ki, bağışlayın sizin istəyi yerinə yetirə bilməyəcəyik, neyləyəcək bu nazir? Primakov kimi təyyarəni havada geri döndərəcək*?\nXorvatiya prezidenti rəsmi danışıqlarda kanslerin soyuq təbəssümlə ona baxıb: “Yuqoslaviya müharibəsi zamanı hərbi cinayət törətmiş üç xorvat generalının Beynəlxalq Haaqa Tribunalına təhvil verilməsi ilə bağlı Avropa İttifaqının tələbini yerinə yetirməyi gecikdirmək olmaz” tələbinə görə kefi pozulmadı, hələ bir az da sevindi ki, kansler ad çəkmədi. Xorvatiya prezidenti isə guya milli qürurunu sındırmamaq üçün sifətinə soyuq protokol təbəssümlü ifadə verib: “Bu məsələyə yaxın zamanlarda bir də baxarıq,” – dedi. “Məsələnin tezliklə həll olunmasına ümid edirik. Mən bu məsələylə bağlı Serbiya təcrübəsini öyrənməyi tövsiyyə edərdim*** ,” – deyən kansler isə şüşə baxışlarıyla bunları deyirdi: “Baxarıq yox, həll edərik. Və həll edəcəksiniz də”.\n* 1999-cu ilin martın 24-də Rusiyanın baş naziri Y.Primakov rəsmi səfəri çərçivəsində Vaşinqtona uçarkən, Kosovo böhranı ilə bağlı NATO qırıcılarının serblərə hava zərbələrini endirdiyi xəbərini eşidəndə, Atlantika okeanı üzərində, - havadaca Moskvaya geri dönməsi haqqında qərar qəbul etmişdi. Bunu telefonla prezident B.Yeltsinlə razılaşdırandan sonra təyyarə Moskvaya dönmüşdü. Bu hadisə diplomatiya tarixinə “Atlantika üzərində geriyə dönmə” («Разворот над Атлантикой») hadisəsi kimi düşmüşdür.\n** Söhbət Qərb ölkələrinin, xüsusilə, Avropa İttifaqının 1995-ci ildə Xorvatiyanın Serbskaya Kraina vilayətinin sebrlərdən azad olunmasında iştirak etmiş xorvat generalları Ante Qotovina, İvan Çerman, Mladen Markaçın dinc əhalinin öldürülməsində əlləri olduğuna görə Beynəlxalq Haaqa Tribunalına təhvil verilməsi tələbindən gedir.\n*** Keçən əsrin 90-larında Bosniya və Hersoqovina ərazisində kütləvi qırğınlar törətmiş bir sıra serb generallarını keçmiş Yuqoslaviya Federasiyanın siyasi varisi olan Serbiya hökuməti Qərbin təzyiqi altında Haaqa Hərbi Tribunalına təhvil verməyə məcbur olmuşdu.\n**** Bəhs edilən generallardan Ante Qotovina bir müddət müxtəlif ölkələrdə beynəlxalq axtarışdan gizlənsə də, 2005-ci ildə ispan polisi tərəfindən həbs edilrək Haaqa Tribunalına təhvil verilmişdir. 2008-ci ildə İvan Çermak və Mladen Markaçla birgə məhkəmələri başlamışdır. 2011-ci ildə Ante Qotovina 24 illik, Mladen Markaç 18 illik həbs cəzasına məhkum edilmiş, İvan Çermak isə bəraət alaraq məhkəmə zalından azad edilmişdir. Tribunalın Appelyasiya Palatası 2012-ci ildə Qotovina və Markaçın işinə yenidən baxaraq onların azad olması haqda qərar qəbul etmişdir.


Citymap.az - Maksim Fadeyev Bakı səhnəsini ayağa qaldırdı\nMaksim Fadeyev Bakı səhnəsini ayağa qaldırdı\n16 fevral 2019 tarixində Rusiyanın məşhur artisti Maksim Fadeev Bakı Konqres Məkəzində möhtəşəm şou ilə çıxış etdi. Bu sözügedən şəxsin son 25 ildə sayca ikinci konserti idi. İlk konsert 2018-ci ilin 15 noyabrında Moskvada "Krokus City Hall"da baş tutmuşdu.\nKonsertdən bir gün öncə öz şəxsi instaqram hesabında Fadeyev bunları qeyd etmişdi: «Hər dəfə Bakıya öz doğma məkanım kimi qayıdıram! Sabah konsertimdir və indi aldığım məlumata görə artıq bütün biletlər satılıb. Hər kəsi gözləyirəm!».\nKonsert kifayət qədər izdihamlı keçdi və təxminən zalda 3000 nəfər izləyici vardı.\nMaksim Fadeyev səhhəti ilə əlaqədar olaraq öz səhnə fəaliyyətində 25 illik fasilə vermişdi. "Çətindir. Lakin bu fasilə məcburi idi. Hər kəs bilir ki, mən eşitmə qabiliyyətimi itirmişəm və onu hələ də tam bərpa etməmişəm. Çünki təəsüflər olsun, tam bərpa etmək mümkün də deyil" - bu sözləri Maksim çox təsirli şəkildə fanat ordusu ilə bölüşdü.\nFadeyevin sözlərinə görə, fanat ordusunun möhtəşəm coşqusunun yaratdığı səs-küyü eşidə bilməsə də, gözlərdəki alovu sezə bilirdi.\nBakıdakı konsertdə təkcə yerli camaat deyil, həmçinin Belarusiyadan, Ukraynadan, Rusiyadan, habelə Qazaxıstandan da qonaqlar var idi.\n"Serebro" qrupunun keçmiş ifaçısı Molly ilə «Притяженья больше нет» və «Рассыпая серебро» mahnıları da hər kəsin tam ürəyincə oldu.\nGecənin ulduz qonağı isə EMIN idi. Maks "EMIN — həmcinslərim arasında yeganə dostumdur", ifadəsini də sevgilə səsləndirdi. Artıq qısa müddətdə böyük sevgi qazanan"Мой Азербайджан" mahnısı da səhnədə duet şəklində bütün qonaqlara təqdim olundu.\nKonsert sözün əsl mənasında çox böyük anşlaq doğurmağı bacardı və nəticəsi olaraq 4 dəfə Maksim səhnəyə geri qaytarıldı.\n18 Fevral 2019 595 Vaqif Huseynov Müəllifin digər xəbərləri 0\nDato Bakıda konsert proqramı ilə çıxış etdi\nBakıda Jah Khalib qeyri-adi konserti.\nAni Lorakın Bakı performansı hələ uzun müddət unudulmayacaq\nSibel Can Beynəlxalq Qadınlar günündə Bakı səhnəsində


Əməkdar artist koronavirusdan vəfat etdi - FOTO - Modern.Az Azərbaycan və dünya xəbərləri\n13 Yanvar 2021, 20:02 | ALLAH RƏHMƏT ELƏSİN\nDövlət Akademik Opera və Balet Teatrının keçmiş solisti, Əməkdar artist İsmayıl Ələkbərov vəfat edib.\nModern.az xəbər verir ki, bu barədə məlumat sosial şəbəkələrdə yayılıb. Onun koronavirusdan vəfat etdiyi bildirilir.\nQeyd edək ki, İ.Ələkbərov 1939-cu ildə Bakı şəhərində anadan olub. 1966-cı ildə A.Zeynallı adına Bakı Musiqi məktəbinin muğam şöbəsini, 1973-cü ildə isə M.Əliyev adına Azərbaycan Dövlət İncəsənət İnstitutunun mədəni-maarif fakültəsini bitirib.\nTeatrda çalışdığı müddətdə bir sıra rollarda çıxış edib. 2009-cu ildə Əməkdar artist fəxri adına layiq görülüb.


Uğurlu biznes uğurlu başlanğıcdadır!!! 59044\nCəmi elanlar: 36583\nUğurlu biznes uğurlu başlanğıcdadır!!!\nElana düzəliş et Elan № 59044Şəkil yoxdur\nElan № 59044Tarix: 01.08.2016Baxış sayı:212\nİşsizlik sizi artıq sıxır? Bəs bu işsizlikdən azad olmaq üçün nə etmisiniz? Sizi şirkətimizin iş üçün seçim turuna dəvət edirik. İşə qəbul seçim yolu ilədir. Ali və orta ixtisas təhsilli xanımlar və bəylər sizi bizimlə əməkdaşlığa dəvət edirik.\nƏlaqə və ətraflı məlumat üçün bizə müraciət edin.\nEhtiyatda olan zabitlere idarecilik teklif olunur Bakı • Səbail r 550 azn\nMuhafize Bakı • Abşeron r. 600 azn\nTibb iscisi Bölgələr • Qax 300 azn\ngeyim magazasina iwci teleb olunur Bakı • Yasamal r 300 azn


“Rayonlardan neçəsinin qaytarılacağı danışıqlarda müzakirə olunacaq” - Politoloq\n18 Aprel 2016 12:50\n"ABŞ-ın başı seçkilərə qarışıb, üstəlik erməni diasporunun seçkilərdə dəstəyinə ehtiyac duyur. Fransua Olland hökuməti də o qədər güclü olmadığını göstərdi. Rusiya isə münaqişənin donunun açılmasında təşəbbüskar kimi çıxış etdi. Digər ölkələr bu təşəbbüsü dəstəklədilər. İndi masa üzərində 2011-ci ildə hazırlanan Kazan formulu var. O zaman siyasi iradə olmadığı üçün bu formul həyata keçmədi. Bu formulda müvəqqəti tarixi kompromis nəzərdə tutulur. Plana əsasən əvvəlcə Dağlıq Qarabağ ətrafındakı rayonlar qaytarılmalıdır. Onların sayı yeddidir. Neçəsinin qaytarılacağı isə danışıqlarda müzakirə olunacaq. Bu, Azərbaycanın qazancıdır. Ola bilər ki, bölgəyə sülhməramlılar yerləşdirilsin. Ən əsası Ermənistan blokadadan çıxacaq, iqtisadiyyatı inkişaf edəcək. Növbəti mərhələdə isə Dağlıq Qarabağın statusunun müəyyənləşməsi və qaçqınların geri qaytarılması məsələləri olacaq. Əsas narazılıq bu sahədə olub. Nə zaman referendum olacaq, referendumadək nə qədər qaçqın hara qaytarılacaq. Bu kim məsələlərdə problem yaranmışdı. Ermənistan deyirdi ki, əgər BMT qətnamələrini, Madrid prinsiplərini əsas gətirirsinizsə, bu o deməkdir ki, referendumun nəticələri əvvəldən müəyyən olunub. Mənim proqnozum belədir ki, danışıqlara tezliklə başlanılacaq və onlar əvvəlki kimi çox uzanmayacaq. Hansısa prinsiplərdə artıq razılaşmaya nail oluna bilər və qaçqınların qaytarılmasına başlanıla bilər", - deyə rusiyalı politoloq vurğulayıb.


Azərbaycanda quşçuluq məhsullarının ixracını necə sürətləndirmək olar? - Ekspertlər DANIŞDI\n11:31 28 Aprel 2022\nDünyadakı epizootik vəziyyətə uyğun olaraq ölkəmizdə də müvafiq tədbirlər görülür. Belə ki, bir çox ölkələrdən idxal olunan quşçuluq məhsullarının idxalına müvəqqəti məhdudiyyət qoyulub. Bundan əlavə, Azərbaycan quşçuluq sahəsində idxalı əsasən Ukrayna, Rusiya və Belarusdan həyata keçirirdi. Lakin mövcud müharibə səbəbindən artıq idxal həmin ölkələrdən yerinə yetirilmir.\nBəs ölkəmizdə quşçuluq məhsullarının idxaldan asılılığını azaltmaq üçün hansı tədbirlər görülür?\nAzad İstehlakçılar Birliyinin sədri Eyyub Hüseynov Metbuat.az-a bildirib ki, Azərbaycanda kifayət qədər infrastruktur var və quşçuluq sahəsi inkişaf edə bilər:\n"Quş əti və quşçuluq məhsulları ilə Azərbaycan özünü təmin edə bilər. Bunun üçün böyük quşçuluq fabrikləri var və bu infrastruktur kifayət qədər inkişaf edib. Bu müəssisələrə dəstək verilməlidir. Dəstək də bu sahənin vergidən, bir çox mövcud rüsumlardan azad olunması ilə verilə bilər.\nAzərbaycan bazarı dünya bazarına inteqrasiya etmiş bazardır. Dövlət yalnız gömrükdən istifadə edib idxal quşçuluq məhsullarına baryerlər qoya bilər. Yerli quşçuluq fabriklərinin inkişafı üçün bu addım atılmalıdır. Düşünürəm ki, Qida Təhlükəsizliyi Agentliyi də məhsulların keyfiyyəti məsələsinə də xüsusi diqqət yetirməlidir.\nQeyd edim ki, Azərbaycanın quşçuluq məhsullarına idxaldan tam asılılığını sıfıra endirmək olar, lakin xaricdən gətirilən mallara tamamilə qadağa qoyula bilməz. Bu, aydın məsələdir. Sadəcə qiymət fərqi yaratmaqla bazarda rəqabət yaratmaq olar ki, bu məsələlər həll olunsun".\nAzərbaycan Quş Əti, Yumurta İstehsalçıları və İxracatçıları Assosiasiyası" (APEPEA) İctimai Birliyinin sədri Mürvət Həsənlinin sözlərinə görə, idxal edilən yemlərin qiymətinin aşağı salınması və ƏDV-dən azad olunması nəticəsində quş əti ixracını sürətləndirmək olar:\n"Ümumiyyətlə, əhalinin quş ətinə olan tələbatı illik 140 min ton təşkil edir, təxminən 120 - 130 mini isə bizdə istehsal olunurdu. Cari ildə isə 140-150 min tonu özümüz istehsal edəcəyik. Bununla da, xaricdən idxal azala bilər.\nQuşçuluq sahəsində ixrac prosesini sürələndirmək üçün yemin qiyməti aşağı salınmalıdır. İlk növbədə idxal etdiyimiz yemlərin əlavə dəyər versigisindən (ƏDV) azad olunması həmin yemin qiymətinin aşağı salınmasının göstəricisi olacaq. Elə düşünürəm ki, yaxın müddətdə həm soyadan, həm qarğıdalıdan alınan yem və yem əlavələrindən ƏDV qaldırılarsa, biz həm yumurta, həm də ət sahəsində xaricə ixraca başlaya biləcəyik".\nMürvət Həsənli bildirib ki, işğaldan azad olunan ərazilərimizdə əkin sahələrinin inkişafı bu prosesə müsbət təsir göstərəcək: "İşğaldan azad olunan əkin sahələrində də bu il 50 min hektardan çox əkin əkilib. Bu da yemin ucuzlaşmasına və ixrac prosesinə təsir edəcək.\n"Biz Assosiasiya olaraq Baş nazirə, Kənd Təsərrüfatı nazirinə, Gömrük Komitəsinə və hökümətin digər üzvlərinə müraciət etmişik. Yəqin ki, yaxın günlərdə nəticəsini görəcəyik", - deyə M.Həsənli fikirlərini yekunlaşdırıb.\nYazı Medianın İnkişafı Agentliyinin (MEDİA) maliyyə dəstəyi ilə "Azad sahibkarlığın və liberal iqtisadiyyatın təşviqi" mövzusu üzrə dərc olunub.


Kimsə etiraz edirsə tez bir zamanda məlum olur ki, həmin adam «ruhi» xəstə imiş\nDiktatorların hamısı biri-birinə bənzəyir. Eyni sözləri diktaturalar haqqında da demək olar. Mülayim diktatorlar və diktaturalar olmur. Əgər daxildə ciddi müqavimət, böyük etiraz yoxdursa, gec-tez diktatura özünün ən kəskin həddinə gəlib çatır. Çox maraqladır ki, demokratiya nəzəriyyəçiləri diktatura şəraitində necə mübarizə aparmağın üsullarını tapıb sistemləşdiriblər. Amma diktatorların öz cəmiyyətinə qarşı hansı üsullardan istifadə etməsi haqda çox yazılsa da sistemli nəzəriyyə yoxdur. Bəlkə də səbəb bu üsulların\nçoxluğudur. Yəqin ki, belədir. Diktatorlar ən ağlagəlməz üsullara əl atırlar.\nGüman ki, bütün cəmiyyətin yazısının surətini çıxarmaq normal adamın ağlına gəlməz. Amma diktatorlar bunu edirlər. Bu mənada repressiv psixiatriya da istisnalıq təşkil etmir. Diktatura şəraitində bundan da geniş istifadə olunur.\nREPRESSİV PSİXİATRİYA NƏDİR?\nBu haqda mən sovetlər vaxtında eşitmişəm. O vaxt SSRİ-nin rəhbəri Y. Andropov A. Saxarovu dəli adlandırmışdı. Bu hadisə repressiv psixiatriya ilə maraqlanmağa təkan verdi. Sonradan belə hadisələr haqda çox oxuduq və çox eşitdik. Hətta bu, diktatura üçün normal hal kimi qəbul olundu.\nAmma mən heç vaxt inanmazdım ki, bu tendensiya Azərbaycana da yol tapa bilər. Amma bu, artıq reallıqdır. İndi hakimiyyətin dözülməz üsul-idarəsinə qarşı etiraz edənlərin familiyalarının ətrafında «ruhi xəstə» sözləri çox hallanır. Kimsə etiraz edirsə tez bir zamanda məlum olur ki, həmin adam «ruhi» xəstə imiş. Bu, çox dəhşətli haldır. Normal adam xəstə kimi qələmə verilir, bəlkə də ona hansısa yolverilməz «müalicə üsulları» tətbiq edilir.\n«Kim bizim kimi fikirləşmirsə və yaşamırsa, deməli o, normal adam deyil». Diktatorların məntiqi budur. Amma burada normal adam sözünə bir aydınlıq gətirmək lazımdır. Kimdir normal adam? Çox qəribədir ki, bəzən cəmiyyətin özündə də belə qiymətləndirmələr olur. Cəmiyyətin anlamında bu qorxu hissini üstələmiş adamlara şamil olunur. Daim beli bükülmüş şəraitdə yaşayan, hər cür istibdada və təhqirə dözən, yalan danışan və bununla həyatın «damarını tutan» adam heç cür inana bilmir ki, kimsə özündə güc tapıb bütün bunlara qarşı etiraz edə bilər. Əgər qorxmursa və etiraz edirsə, deməli o, normal adam deyil, hətta dəlidir! Əzilmiş və təslim olmuş kütlənin məntiqi budur. Bu kütlə heç cür qəbul edə bilmir ki, psixi baxımdan yox, sosial baxımdan adi normalardan həmişə kənara çıxanlar, fərqlənənlər olur.\nSosiologiyada bu, normal hal sayılır. Əgər belə adamlar olmasaydı cəmiyyət ancaq mühafizəkarlardan ibarət olardı. Amma cəmiyyət ancaq mühafizəkar zümrədən ibarət olmur, dəyişiklik istəyənlər də bu cəmiyyətin bir hissəsidir.\nBU ZƏNG KİMİN ÜÇÜNDÜR?\nBu sualı təsadüfən təkrarlamadıq. E. Heminqueyin məşhur romanlarından biri belə adlanır. Həmin romandakı məntiqi əsas kimi götürüb demək olar ki, bu zəng bizim hamımız üçün çalınır. Kimisə «terrora çağırışa görə» həbs edirlər, kimisə «xuliqanlığa görə» damlayırlar. Amma ən dəhşətlisi ruhi xəstə adlanmaqdır. Başqa heç bir maddə tapa bilməyəndə məhz bundan istifadə edirlər.


Xudat sakinləri İcra başçısından bu problemə diqqət yetirməsini istəyirlər • Faktinfo.az\nXudat sakinləri İcra başçısından bu problemə diqqət yetirməsini istəyirlər\n27 Noyabr 2019, 01:12\nXaçmaz rayon Xudat şəhər sakinləri rayona yeni təyin olunmuş Icra Hakimiyyətinin başçısı Elnur Rzayevdən bir çox problemlərin həll edilməsini , o cümlədən Xudat şəhərinə kanalizasiya sisteminin çəkilməsini aidiyyatı təşkilatlar qarşısında qaldırmasını istəyirlər.\nFaktinfo.az saytına rayondan verilən və ictimailəşdirilməsi istənilən məlumata görə, Xudat şəhərində kanalizasiya sistemi yoxdur. Əhali dolmuş tualetlərini şəhər inzibati icra nümayəndəliyinin balansında olan 4 zibiltəmizləmə maşını ilə təmizlədirlər. Mövcud vəziyyət hazırda müəyyən çətinliklər yaradır. Bu səbəbdən son illər şəhərdə infeksion xəstəliklər də xeyli artıb.\nQeyd edək ki,şəhər sakinləri bu barədə keçmiş icra başçısı Şəmsəddin Xanbabayevdən dəfələrlə mövcud problemin aidiyyatı təşkilatlar qarşısında qaldırılmasını istəyiblər. Amma o, bu problemə biganə yanaşıb.


Azərbaycan Prezidenti Heydər Əliyevin Ermənistan prezidenti Robert Koçaryanla təkbətək görüşündən sonra bəyanatı - 7 sentyabr 2000-ci il\nBu, Ermənistan prezidentinin və Azərbaycan prezidentinin növbəti görüşüdür. Siz bilirsiniz ki, birbaşa dialoq keçən ilin əvvəlində başlayıb, indi davam edir. Şəxsən mən bu gün deyə bilərəm ki, bu, faydalıdır, lazımdır. Baxmayaraq ki, ötən vaxt razılığa gəlmək üçün kifayət qədər idi, amma, təəssüf ki, hələlik bu, mümkün olmamışdır.\nAncaq müsbət cəhət budur ki, biz müxtəlif variantları müzakirə edirik, aramızda daha çox qarşılıqlı anlaşma, etimad yaranır. Biz bunu əsas tuturuq ki, əvvəla, münaqişənin həlli sülh yolu ilə olmalıdır, indən belə hansısa böyük və hətta kiçik hərbi əməliyyatlara başlamaq yolverilməzdir. İkincisi, konkret əməli nəticələrə nail olmaq üçün kompromislər lazımdır.\nBiz bu kompromislər barəsində hər dəfə danışırıq, amma şəxsən mən hələlik kompromislər haqqında razılığa gələ bildiyimizi deyə bilmərəm. Qarşılıqlı kompromislərə getməli olduğumuzu biz çoxdan həll etmişik. Ancaq həm bu tərəfdən, həm də digər tərəfdən kompromislərin həddi və bunların hansı sahələrdə ola biləcəyi məsələsinə gəldikdə isə, hələlik öyünə bilmərik.\nPrezident Robert Koçaryan və mən bu dialoqu davam etdirmək barədə razılığa gəlmişik. Əlbəttə, problemin həllini tapmaq üçün bütün başqa imkanlardan, o cümlədən həmsədrlərin, Minsk Qrupunun imkanlarından istifadə edəcəyik. Şəxsən mənim qəti mövqeyim belədir ki, tarix bizim üzərimizə çox mühüm, məsul missiya - Ermənistan-Azərbaycan münaqişəsini həll etmək Ermənistanla Azərbaycan arasında sülhə nail olmaq missiyası qoymuşdur. Bu, Cənubi Qafqazda tam sülh və sabitliyin yaranması üçün çox mühüm amil olacaqdır. Bu. həm erməni xalqına, həm də Azərbaycan xalqına böyük fayda gətirəcəkdir.\nBiz bu istiqamətdə işi davam etdirmək barədə razılığa gəlmişik.